text:
Fòse Lafrans Remèt Ayiti Ranson 1825 lan
Petisyon saa mande pou leta peyi Lafrans remèt lajan li te pran nan men Ayiti ak fòs zam, apati ane 1825 lan. Lajan sa a, ki te chanje men nan move kondisyon (zak zenglendo Charles X lan), ta vo 22 milya dola meriken nan ane 2003.
Demann restitisyon saa se yon premye jès konkrè anfavè lajistis ekononomik epi respè pou grandèt majè peyi d Ayiti ak eritaj revolisyonè pèp Ayisyen an.
VERSION FRANÇAISE: http://www.ipetitions.com/petition/restitutionpourhaiti/
ENGLISH VERSION: http://www.ipetitions.com/petition/restitution4haiti/
REFERANS:
DEKLARASYON ENDEPANDANS REPIBLIK D AYITI (JANVYE 1804)
«Gade kijan bann sovaj sa yo, yo bay pou Franse yo, kite tras mechanste yo toupatou nan peyi nou an. Lwa nou yo, jan nou ap viv, vil nou yo, toupatou kote ou pase ou wè mak dwèt Franse yo...Nou menm rive gen blan Franse nan peyi a toujou, epi ou kwè ou endepandan». Dessalines, 1 janvye 1804
KONSTITISYON AYITI (1805)
Atik 1: Moun ki ap viv sou zile yo te konn rele St.Domeng lan, dezòmè antann yo pou yo fòme yon peyi, ki va pote non "Wayom d Ayiti", ki granmoun tèt li, epi endepandan de tout lòt pouvwa ki nan linivè.
Atik 2: Bagay yo rele lesklavaj lan kaba atoujamè."
ZAK ZENGLENDO CHARLES X LAN (AVRIL 1825)
Atik 2 : « Moun k ap viv kounye a nan Sendomeng vin mete 150 milyon fran lò nan Caisse fédérale des dépots et consignations de France (Kòfrefò Lafrans). Yo va koumanse fè sa pou pita 31 desanm 1825, ak 5 depo anyèl egalego ki pral sèvi pou dedomaje ansyen kolon ki va mande dedomajman yo »
DOUZ AGIMAN ANFAVÈ RESTISYON AN
« sa se yon ranson ki te ilegal iltimatòm sa a te makonnen ak menas klè pou Lafrans itlize fòs zam pou li mete chenn nan pye pèp Ayisyen yon lòt fwa ankò . Poutan, nan moman sa a, Lafrans te deja siyen yon akò (Traité de Vienne, 1815) ki, se vre li pat mande aboli lesklavaj kote li te deja egziste men akò sa a te di yo pa gen dwa ni mete lesklavaj sou moun kote yo pot ko ap pratike sa, ni retounen ak lesklavaj kote yo te deja kwape sa, tankou nan peyi d Ayiti. Kidonk, menas ki fèt anvan negosiyasyon yo se kichòy ki te ilegal nètalkole.».
POUKISA LAFRANS DWE REMÈT AYITI RANSON CHARLES X LAN
« se ak fòs gwo ponyèt epi sou kouvèti yon dokiman ofisyèl Leta Franse, yo te fè Ayiti peye lajan an ». Depi 3 jiyè 1825, yon bato lagè yo te rele «La Circée», ki te genyen 44 kanon abò li t ap fè laviwonn lavil Pòtoprens. Nan moman prezidan Boyer t ap siyen ranson zenglendo sa a, jou 11 jiyè 1825 la, Lafrans te gen 14 bato lagè ak 500 kanno abò yo, nan rad Pòtoprens. 1853: BARE VÒLÈ !
Nan ane 1852 Lanperè Faustin Soulouque te deside sispann peye Lafrans kòb lan. Yon ane pita, nan ane 1853, yon amiral franse ki te rele Duquesne menase pou li bonbade lavil Pòtoprens si Ayiti pa rekoumanse peye ranson an.
Mas 1877: Bato lagè blan franse chaje ak kanon vin panike Ayiti yon lòt fwa ankò. Pretèks: fòk Ayiti rekoumanse peye ranson Charle X lan; alèkile yo estime se 20 milyon Francs-lò Ayiti rete pou li peye »
KOUMAN LAFRANS TE FÈ KALKIL RANSON 1825 LAN?
Blan yo te chita ladapdap yo sou tout richès peyi a (ni sa peyi a te genyen tout bon, ni sa ki te nan imajinasyon kolon yo). Se konsa, yo te gade chif ekspòtasyon ane 1823 yo, bri kouri osijè « ja lajan » Wa Christophe te swadizan kite nan nò peyi a, min lò ki te nan zòn Sibawo a, epi yo estime nèg peyi d Ayiti dwe pote 150 milyon Fran-lò nan kòfrefò yo.
JOUK KI DAT EPI KOUMAN LETA AYISYEN TE PEYE RANSON AN ?
1 me 1826 Boyer parèt ak yon Code Rural ki tabli kantite rekòlt minimòm pou chak kiltivatè pwodui dekwa pou Ayiti peye dèt zenglendo 150 milyon fran lò a. Apre anpil mannèv, nan ane 1883 Ayiti te reyisi fin peye ranson zenglendo Charles X lan. Men, ponya li te sètoblije pran nan men patikilye ak bank etranje pou li te ka peye blan franse yo te kontinye pandye anwo tèt nasyon antankou yon michan nepe damoklès, jouk rive nan ane 1947.
YON BANN BLAN FRANSE, ALMAN AK MERIKEN VIN RICH GRANMESI «DÈT AYITI »
«Nan mwa septanm 1825 te gen lèt ale vini ant yon blan biznismann ki te rele Nicolas M. Kane, epi Sekretèdeta Balthazar Inginac. Mesye yo diskite osijè premye bank ki pral kanpe Ayiti, yon pwopozisyon George Clark te fè nan non yon konpayi alman Hermann Hendrick. Yon bank sipoze rann bagay yo pi fasil pou mobilize tout kalite resous ki nesesè pou peye gwo kòb Ayiti gen pou peye peyi Lafrans lan. Bank ki te rele BNRH lan kontinye opere jouk nan ane 1934, sou lobidyans blan Meriken ak Ayisyen. Nan ane 1947, li tounen yon bank 100% Ayisyen ki responsab tout sèvis finansye Leta».
KOUMAN EPI KILÈS LAFRANS TE BAY RANSON AN ?
Gen blan franse ki te jwenn, genyen ki pa t jwenn. Men, se nan non ni sa ki te jwenn, ni sa ki pa t jwenn Leta peyi Lafrans te ranmase lajan an. Natirèlman, lafanmi Beauharnais, ki se fanmi Pauline Bonaparte, te jwenn.
Sponsor
Links
Comité pour le Remboursement Immédiat des Milliards Envolés d’Haïti (CRIME) - 14 juillet 2010
Ce comité est à l'origine de la mise en ligne, le 14 juillet dernier, d'une réplique en forme de canular du site internet du ministère français des Affaires étrangères, dans lequel était faussement annoncé un remboursement de la rançon de Charles X à Haiti.
Message urgent à la Gouverneure générale du Canada, Michaelle Jean - sujet: RESTITUTION - 20 janvier 2010
Texte et lien vidéo de l'appel lancé sur les ondes de la chaine de télévision nationale CTV à la Gouverneure générale du Canada, Michaelle Jean, née en Haiti et jadis citoyenne française.
Site web de l'auteur et militant pour la justice sociale Jafrikayiti (aka Jean Saint-Vil)
Haiti, France and the $40B Elephant - Feb 17, 2010
France24 (TV) covers Nicolas Sarkozy's historic visit to
Haitian Lawyers Leadership Network (HLLN)
A network of lawyers, scholars, journalists, concerned individuals and grassroots organizations and activists, dedicated to institutionalizing the rule of law and protecting the civil and cultural rights of Haitians at home and abroad.
Comment
Signatures
-
10 months agoFrantz Jean10 months ago
-
2 years agoPaul Bretous United States2 years ago
-
2 years agoFrantz Louis United States2 years ago
-
2 years agoKAY SMITH DOSSOUS Bahamas2 years ago
-
2 years agobest social bookmarks Ukraine2 years ago
-
2 years agosocial bookmarking service Russian Federation2 years ago
-
2 years agoRodelaire Octavius United States2 years ago
-
3 years agoPierre F. Lherisson United States3 years ago
-
3 years agoamazing site3 years ago
-
3 years agoxowume3 years ago
-
4 years agoMahatma Gandhi Haiti4 years ago
-
4 years agokrista saint-dic United States4 years ago
-
4 years agoEddagone Boggs United States4 years ago
-
4 years agoLuc Dorsinville United States4 years ago
-
4 years agoRodrigue Flamand United States4 years ago


c: text/html

text:
Li konfime ane sa, defile kanaval la ap fèt nan vil Cap Haïtien sou tèm Nasyonal « Yon Ayisyen, yon pye bwa, ann pote kole ». Lansman ofisyèl Kanaval la te fèt nan vil Cristophe la dimanch 13 janvye ki sot pase a. Pòtoprens li menm pat frèt, Cha DJ yo te pran lari pou mete anbyans pou premye dimanch ki anonse kanaval la.
Semèn pase a nou te pale de gwoup Zatrap ak Blokaj ki atire atansyon nou a pati de Mizik kanaval yo. Lòt gwoup vin ajoute sou lis la, nou pap pale ou de tout, map pito envitew tande mizik sa yo nan lyen ki anba teks la.
Map di yon ti mo sou 2 gwoup : Boukman Experyans ak Vwadèzil
Boukman eksperyans ane sa prezante nou piout piout. Menm si ritm la pa chofe nou jwenn yon Kanaval ak yon gwo nivo mizikal. Li sanble gen yon avantaj ke anpil enstriman anrejistre live ( se pa jis yon Dj kap Bay bon Beat). Yon gita ak yon piyano ap jwe yon tekno pandan pèkisyon yo soutni Mizik la ak yon rasin tradisyonèl. Boukman ki toujou jwenn benediksyon pifò moun, toujou ap fè lòt pwopozisyon mizikal. Pa gen anpil nou ka di sou teks la se yon teks sosyal ak anpil pawòl an daki.
Bravo Boukman…
King rabòday se konsa Vwadèzil rele tèt li, menm si gen yon diskisyon sou kisa ki rabòday la, men pèson paka di ke Vwadèzil pa youn nan pi gwo moso nan kanaval pandan preske 5 an. li rete toujou pou li pwouvel sou pakou kanaval la. Dwadelòm se tit Mizik kanaval 2013 Vwadèzil la. Ane sa ankò gwoup la banou yon bon mizik ki gen anpil ritm. Piyano a prezan anpil sa ki bal yon resanblans ak gwoup konpa Mizik Mizik. Kote teks, Vwadèzil ba nou anpil pawòl doub sans pou moun yo defoule yo nan pakou kanaval la, avèk Vwadèzil ou ka danse, ri et panse yon ti kras ak problèm sosyal yo.

robotstxt: allowed

filter: keep


text:
Si nou jwayezman itilize kat la Papa eman nou an ba nou pou vwayaj nou an, l ap dirije nou pou n ale nan kote ki sen e l ap eleve nou pou nou rive nan potansyèl selès nou.
Aswè a, nou gen onè pou nou nan prezans Prezidan Thomas S. Monson, pwofèt byeneme nou an. Prezidan, nou toujou priye pou ou.
Chè sè m yo, mèsi pou mizik la ak pawòl nou yo. Yo te enspiran anpil e yo toutafè anrapò avèk Pak, sezon sakre n ap selebre semèn sa a.
Se yon lajwa pou nou la a avèk nou, jèn sè presye sa yo, ansanm avèk manman ak dirijant ekstraòdinè nou yo. Nou gen yon bèl espri ak yon souri kontajye. Se sèten Senyè a sousye pou nou e, avèk amou, l ap voye je sou nou nan syèl la.
Mwen te grandi nan Zwickau, nan ansyen Almay de Lès la. Lè m te gen apeprè 11 an, papa m te tonbe anba gwo siveyans, kòm disidan politik, e paran m te santi ke sèl sa ki t ap sekirite pou fanmi nou sete kouri ale nan Almay de Lwès. Yo te deside ke pi bon plan an sete pou nou te pati nan moman diferan, e pou nou te pran wout diferan pou ale nan Lwès la, epi kite tout sa nou te posede dèyè.
Paske se papa m ki te sou plis siveyans, li te pran wout ki te pi rapid la, ki te pase pa Berlin. Gran frè m yo te pran direksyon zòn Nò, epi yo chak te debwouye yo jwenn chemen yo al nan lwès la. Sè m nan---ki te gen menm laj ak anpil nan nou ki la a jodia---ansanm avèk Helga Fassmann, enstriktris li nan Jènfi, ak kèk lòt moun, te pran yon tren ki te pase brèfman travèse Almay de Lwès la san rete. Yo te peye yon pòtye pou l te delòk youn nan pòt yo pou yo, epi lè tren an te travèse fwontyè Almay Lwès la, yo te vole soti nan tren an kouri al nan libète. Mwen te admire sè m nan anpil pou kouraj li.
Paske m te pi piti, manman m te deside ke li menm avèk mwen t ap mache pou travèse yon ranje mòn ki te separe de peyi yo. Mwen sonje li te mache ak yon ti valiz manje kòmsi nou ta pral fè yon mache oubyen yon piknik nan mòn yo.
Nou te pran yon tren rive osi lwen nou te kapab epi apresa nou te mache pandan plizyè èdtan, ap pwoche bò fwontyè Almay Lwès la. Fwontyè yo te sou gwo siveyans, men nou te gen yon kat e nou te konnen a kilè ak ki kote li t ap pi bon pou nou te travèse an sekirite. Mwen te santi enkyetid manman m. Li te obsève zòn nan anpil anpil pou l te wè si yo t ap suiv nou. A chak pa, sete kòmsi janm ni ak jenou l t ap vin pi febli. Mwen te ede l pote valiz lou l la ki te plen manje, dokiman enpòtan nou yo, ak foto familyal yo pandan nou t ap grenpe yon dènye mòn byen long. Siman li te panse nou te deja franchi fwontyè a nan moman an. Lè l te finalman santi l alabri, nou te chita epi nou te kòmanse manje sa nou te pote a. Mwen si ke pou lapremyè fwa jou sa a, li te respire pi alèz.
Se lè sa a nou te remake pano ki te endike fwontyè a. Li te byen lwen toujou! Nou t ap manje manje nou an nan move bò fwontyè a. Nou te toujou nan Almay de Lès!
Gad fwontyè yo ta ka parèt nenpòt ki moman!
Manman m te kouri vlope manje a, epi nou te kouri monte mòn nan osi vit nou te kapab. Fwa sa a nou pa t oze kanpe jiskaske nou te konnen avèk sètitid ke nou te rive nan lòtbò fwontyè a.
Malgre chak manm fanmi nou te pran wout trè diferan e nou te fè eksperyans pwoblèm diferan sou wout nou, nou tout te finalman rive an sekirite. Fanmi nou te finalman reyini. Ala yon bèl jou sa a te ye!
Istwa vwayaj
Sa m fèk sot di nou la a se yon eksperyans pèsonèl ki se yon vwayaj trè presye pou mwen. Kounyeya, mwen ka gade dèyè nan lavi m epi rekonèt yon kantite “vwayaj” konsa m te konn fè. Se pa tout nan yo ki te gen gwo ranje mòn oswa fwontyè politik pou m te travèse; kèk nan yo te gen plis pou wè ak simonte eprèv oswa pwogrese espirityèlman. Men nan yon sans, yo tout sete vwayaj. Mwen kwè ke chak lavi se yon koleksyon “istwa vwayaj” pèsonèl.
Mwen sèten nou konnen ke tout tradisyon kiltirèl ranpli ak istwa vwayaj. Pa egzanp, nou gen dwa konn tande pale de vwayaj Dorothy avèk chyen l lan, Toto, nan The Wizard of Oz la. Dorothy ak Toto te pran nan yon tanpèt e yo te ateri nan Peyi Oz. Nan kote sa a, Dorothy te jwenn wout an brik jòn distenktif sa a ki te montre chemen pou yon vwayaj ki t ap finalmen mennen l retounen lakay li.
Apresa gen istwa Ebenezer Scrooge Charles Dickens la, ke vwayaj li te mennen l pase non pa de lye an lye men sot nan yon epòk al nan yon lòt. Se yon vwayaj egzakteman andedan pwòp kè li ki te ede l konprann poukisa li te vin fason l te ye a ak wè kisa k t ap rive si l te kontinye nan wout mizerab egoyis ak engratitid li te pran an.1
Youn nan gwo woman klasik nan literati Chinwa a se Journey to the West (Pelerinaj pou al nan Lwès) la. Istwa a, ki te ekri nan 16zyèm syèk la, rakonte bèl avanti ak pelerinaj yon mwàn Boudis ki, avèk èd kat pèsonaj amikal, te vwayaje rive nan sajès espirityèl.
E, natirèlman, gen Bilbo Baggins, ti ‘hobbit’ enb lan ki ta prefere anpil pou l rete lakay li epi bwè soup li. Men apre yon frape l te tande nan pòt li, li suiv apèl pou ale nan gran enkoni an epi li te derape soti kite mond lan, ansanm avèk yon asistan ak yon ekip ‘nain’ pou l te ranpli yon misyon danjere men ki te gen enpòtans kapital.2
Yon istwa inivèsèl
Èske nou pa renmen istwa vwayaj sa yo paske nou ka wè tèt nou nan vwayajè yo? Siksè yo ak echèk yo kapab ede nou jwenn pwòp wout pa nou atravè lavi a. Petèt yo raple nou istwa yon vwayaj nou tout ta dwe familye avèk li tou---yon istwa vwayaj kote nou chak jwe yon pati enpòtan.
Istwa sa a kòmanse trè trè lontan, lontan anvan tè a te kòmanse vire nan obit li, lontan anvan solèy la te kòmanse lonje bra chalè li nan fredi lespas la, lontan anvan kreyati gwo kou piti te ranpli planèt nou an. Nan kòmansman istwa sa a, nou te viv nan yon bèl kote byen lwen.
Nou pa gen anpil detay sou lavi nan egzistans premòtèl sa a, men nou konn kèk bagay. Papa nou ki nan syèl la te revele nou kiyès Li ye, kiyès nou ye, ak kisa nou ka devni.
Nan premye eta sa a, nou te konnen avèk sètitid absoli ke Bondye egziste paske nou te wè li e nou te tande Li. Nou te konnen Jezikri, ki te gen pou vin Mouton Bondye a. Nou te gen lafwa nan Li. Epi nou te konnen destine nou se pa t pou rete nan sekirite fwaye premòtèl nou an. Osi renmen nou te renmen egzistans etènèl sa a, nou te konnen nou te bezwen anbake nan yon vwayaj. Nou te bezwen derape soti nan bra Papa nou, pase atravè yon vwal oubli, resevwa yon kò mòtèl, e aprann ak pase pa bagay nou te espere k t ap ede nou grandi pou n vin tounen plis menmjan ak Papa nou ki nan Syèl la ak retounen nan prezans Li.
Nan kote sakre sa a, antoure pa moun nou te konnen e renmen, gwo kesyon ki te sou bouch nou ak nan kè nou sete siman “Èske m ap kapab retounen nan fwaye selès mwen an?”
Te gen sitèlman bagay ki t apral depase kontwòl nou. Lavi mòtèl la ta pral difisil pafwa, ranpli ak bagay sanzatann sou wout la: maladi, kè sere, aksidan, konfli.
San yon souvni sou egzistans anvan an---san souvni ke yon fwa nou te viv avèk Papa nou ki nan Syèl la---èske nou t ap kapab kontinye rekonèt vwa Li nan mitan tout bri ak distraksyon lavi mòtèl la?
Vwayaj la ki te devan nou an te parèt long ak ensèten---si ranpli ak risk.
Li pa t ap fasil, men nou te konnen li te vo tout efò nou.
Konsa, men nou menm ki te kanpe nan pòt letènite, ap gade avni an avèk eksitasyon ak espwa indeskriptib---epi, mwen imajine, avèk anpil enkyetid ak laperèz tou.
Alafen, nou te konnen Bondye t ap jis---ke bonte Li t ap triyonfe. Nou te patisipe nan gwo konsèy nan syèl la e nou te konnen Sovè nou an t ap vin ba nou yon mwayen pou nou pwòpte anba peche e sove anba lanmò fizik. Nou te gen lafwa ke, alafen, nou ta pral rejwi e leve vwa nou avèk yon koral selès pou nou chante lwanj pou sen non li
Epi konsa, nou te rale yon gwo souf ...
Epi nou te fè yon gwo pa annavan ...
Epi men nou, la a!
Nou chak, chak grenn nan nou, anbake nan pwòp vwayaj mèveye pa nou an pou retounen nan fwaye selès nou!
Kat jeyografik nou
Kounyeya nou isit la sou tè a, li t ap pi saj pou nou mande tèt nou kijan vwayaj nou an ye. Èske nou sou bon wout la? Èske n ap vin moun nou te deziyen pou n te ye a e nou te vle devni an? Èske n ap fè chwa k ap ede nou retounen al jwenn Papa nou ki nan Syèl la?
Li pa t voye nou nan vwayaj sa a pou nou te ere san bi poukont nou. Li vle nou tounen lakay al jwenn ni. Li ba nou paran eman ak dirijan fidèl nan Legliz la, ansanm avèk yon kat jeyografik ki dekri teren an e ki montre danje yo; kat la montre nou kote nou ka jwenn lapè ak bonè e l ap ede nou planifye wout nou pou n retounen al lakay nou.
Kounyeya, ki kote nou pral jwenn kat jeyografik sa a?
-
•
Nan ekriti sakre yo.
-
•
Nan pawòl pwofèt ak apot yo.
-
•
E atravè revelasyon pèsonèl nan men Sentespri a.
Kat sa a se levanjil Jezikri a, bòn nouvèl la, e wout jwaye yon disip Kris la. Se kòmandman ak egzanp Avoka ak Konseye nou an, ki konn chemen an paske li se chemen an.3
Natirèlman, senpleman posede yon kat pap fè anyen pou nou si nou pa etidye li---amwenske nou itilize l pou navige atravè lavi a. Mwen envite nou pou nou fè etidye ak aplike pawòl Bondye a vin tounen yon gwo priyorite pou nou. Louvri kè nou pou Sentespri a ka dirije nou toutolon vwayaj nou atravè lavi a.
Kat jeyografik nou an ranpli ak mesaj ankourajan e enstriktif Papa nou ki nan Syèl la ba nou. Jodia mwen ta renmen pataje avèk nou twa nan mesaj sa yo ki ap ede nou fè yon vwayaj reyisi pou retounen lakay nou.
Premye mesaj la: “Pa krenn, paske mwen menm Senyè a, m avèk nou.”4
Nou pa poukont nou nan vwayaj sa a. Papa nou ki nan Syèl la konnen nou. Menm lè okenn lòt moun pa tande nou, Li tande nou. Lè nou rejwi nan ladwati, Li rejwi avèk nou. Lè eprèv anvayi nou, li kriye avèk nou.
Enterè Papa nou ki nan Syèl la nan nou menm pa depann de richès nou oswa bote nou, sante nou oswa entelijans nou. Li wè nou non pa jan mond lan wè nou; Li wè kiyès nou reyèlman ye. Li gade nan kè nou.5 Epi Li renmen nou6 paske nou se pitit Li.
Chè sè m yo, chèche li sensèman, epi n ap jwenn ni.7
Mwen pwomèt nou, nou pa poukont nou.
Kounyeya, pran yon moman la menm pou nou gade moun bò ki bò kote nou yo. Genyen ki se petèt dirijan nou, zanmi nou, oswa manm fanmi nou. Gen lòt nou petèt pa t janm te rankontre anvan sa. Men, chak moun nou wè bò kote nou yo---nan reyinyon sa a ak nan tout lòt kote, jodia oubyen nenpòt ki lòt lè---yo te vanyan nan mond premòtèl la. Moun aparans enb ki parèt òdinè sa a ki chita bò kote w la sete petèt yon moun ou te renmen ak admire nan egzistans premòtèl la. Ou menm tou ou sete petèt youn nan egzanp sa yo!
Youn nan bagay nou ka sèten sèke chak moun nou wè---kèlkeswa ras, relijyon, kwayans politik, tip, oswa aparans yo---se fanmi. Jènfi sa a w ap gade a gen menm Papa Selès avèk ou, e li te kite prezans eman Li menmjan avèk ou, eksite pou vini sou tè sa a epi viv yon fason pou l te ka retounen al jwenn ni yon jou.
Sepandan, li gen dwa santi l poukont li, jan ou menm ou ka santi w pafwa. Li gen dwa menm bliye bi vwayaj li a pafwa. Tanpri raple li, atravè pawòl ou ak aksyon ou, ke li pa poukont li. Nou la a pou youn ede lòt.
Lavi kapab difisil, e li kapab fè kè moun andisi rive nan pwen ke l enposib pou nou atenn yo. Gen moun ki gen dwa ranpli ak kòlè. Gen lòt gen dwa moke ak ridikilize moun ki kwè nan Bondye. Men panse ak sa: menmsi yo pa sonje, yo menm tou yon fwa yo te gen anvi pou retounen al jwenn Papa yo ki nan Syèl la.
Se pa responsablite pa w pou konvèti moun. Sa se travay Sentespri a. Tach pa w se pataje kwayans ou e pa pè. Se pou w zanmi tout moun, men pa janm konpwomèt prensip ou. Rete fidèl nan konviksyon ou ak lafwa ou. Kanpe fèm, paske ou se yon pitit fi Bondye, e Li kanpe avèk ou!
Dezyèm mesaj la: “Se pou nou youn renmen lòt, jan mwen renmen nou an.”8
Èske ou janm mande tèt ou ki lang nou tout te pale lè nou t ap viv nan prezans Bondye a? Mwen sispèk sete Alman, malgre m sipoze okenn moun pa vrèman konnen. Men m konnen nan lavi premòtèl la nou te aprann dirèkteman, nan men Papa espri nou an, yon lang inivèsèl---yon lang ki gen pouvwa pou travèse tout baryè emosyonèl, fizik ak espirityèl.
Lang sa a se amou pi Jezikri.
Se lang ki pi puisan nan mond lan.
Lanmou Kris la se pa yon renmen ki pretann. Se pa yon lanmou jan l eksprime nan yon kat. Se pa kalite lanmou yo montre nan mizik ak nan sinema yo.
Lanmou sa a pote yon veritab chanjman nan karaktè. Li ka depase rayiman e li ka kraze lanvi. Li ka geri rankin e efase santiman amètim. Li ka reyalize mirak.
Nou te resevwa “premye leson”9 nou yo nan lang lanmou sa a pandan nou te espri nan prezans Bondye, e isit sou tè nou gen opòtinite pou nou pratike li e vin alèz ladan. Nou ka konnen si n ap aprann langaj lanmou sa a lè nou evalye kisa ki motive panse nou ak aksyon nou.
Lè panse prensipal nou santre sou avantaj nou kapab benefisye nan bagay yo, motivasyon nou egoyis ak sipèfisyèl. Sa se pa langaj nou dwe aprann nan.
Men lè panse prensipal nou ak atitid nou santre sou sèvi Bondye ak lòt moun---lè vrè dezi nou se fè byen ak soulaje moun ki bò kote nou---lè sa a, pouvwa amou pi Kris la kapab travay nan kè nou ak nan lavi nou. Se lang sa a nou dwe aprann.
Yon fwa ke nou fin metrize lang sa a epi nou itilize li nan relasyon nou avèk lòt moun, y ap vin rekonèt yon bagay nan nou ki ka pwovoke yon santiman yo te genyen kache lontan nan yo pou chèche bon chemen an nan vwayaj pou retounen nan fwaye selès yo a. Apretou, lang lanmou an se vrè lang natif natal pa yo tou.
Enfliyans pwofon ak andiran sa a se yon langag ki atenn pwofondè nanm moun. Se yon langaj konpreyansyon, yon langaj sèvis, yon langaj edifikasyon ak kontantman ak konsolasyon.
Aprann itilize langaj inivèsèl amou Kris la.
Epi twazyèm mesaj la: “Fè kè nou kontan.”10
Pafwa sa konn rive ke nou pèdi pasyans lè nou wè ki kote nou ye, pa vre? Si ou gen 12 an, ou ta swete ou te gen 14. A 14 an, ou swete ou te gen 18. Epi a 18 an, pafwa ou gen dwa menm ta swete ou te gen 12 an ankò pou w ta ka rekòmanse tout bagay.
Ap toujou gen bagay pou fè w plenyen---bagay ki pa sanble yo pase jan ou ta renmen an. Ou gen dwa pase jounen ou ap santi w tris, solitè, enkonpri, oswa rejte. Men sa se pa vwayaj ou te espere a, e se pa vwayaj Papa nou ki nan Syèl la te voye ou fè a. Sonje, ou se vrèman yon pitit fi Bondye!
Avèk sa nan lespri nou, mwen envite nou pou nou mache avèk konfyans ak lajwa. Wi, wout la gen bonp ak detou e menm kèk danje. Men pa rete sou yo. Chèche bonè Papa nou ki nan Syèl la prepare pou nou an nan chak etap nan vwayaj nou. Bonè se destinasyon an, men li se chemen an tou. “Lapè nan mond sa a , ak lavi etènèl nan mond k ap vini an” se sa Li pwomèt promises.11 Se poutèt sa Li kòmande nou pou nou “pran kouraj.”
Si nou jwayezman itilize kat jeyografik Papa eman nou an prepare pou nou pou vwayaj nou an, l ap mennen nou nan kote ki sen e n ap rive atenn potansyèl selès nou. N ap grandi vin tounen pitit fi Bondye espere n ap devni an.
Chè sè m yo, chè jènfi yo nan Legliz la, chè jèn zanmi m yo, antanke yon Apot Senyè a m ap kite yon benediksyon pou nou pou nou ka jwenn wout nou nan vwayaj sa a pou retounen lakay la ak pou nou rete yon enspirasyon pou moun k ap vwayaje avèk nou yo. Pwomès mwen ak priyè mwen sèke, si nou onore alyans, prensip, ak valè yo nan levanjil Jezikri a e nou rete fidèl nan yo, Papa nou ki nan Syèl la ap la nan fen vwayaj nou an. La va anbrase nou, e na va konnen yon fwa pou tout ke nou reyisi retounen lakay an sekirite. Nan non Jezikri, amèn.
Montre referans
-
1. Gade Charles Dickens, A Christmas Carol.
-
2. Gade J. R. R. Tolkien, The Hobbit.
-
3. Gade Jan 14:6.
-
4. Doktrin ak Alyans 68:6; gade tou Ezayi 41:10; Jan 14:18.
-
5. Gade 1 Samyèl 16:7.
-
6. Gade 1 Pyè 5:6–7.
-
7. Gade Jeremi 29:13.
-
8. Jan 15:12; gade tou Jan 13:34; Mowoni 7:45–48.
-
-
10. Doktrin ak Alyans 78:18; gade tou Jan 16:33; 3 Nefi 1:13.
-


text:
Daprè nouvèl ki sòti nan peyi Lend, avoka k ap defann 3 nèg ki anba akizasyon deske yo te fè kadejak an gwoup sou yon dam ki mouri, anonse kliyan yo pral plede non-koupab paske: « Lapolis te fè presyon sou akize yo pou yo te konfese krim nan.»
Youn nan avoka sa yo, M. L. Sharma, di laprès lapolis te fè mank-e-melanj ak prèv yo pou yo te fè kliyan li yo parèt koupab. Misye Sharma fè deklarasyon sa a pandan li ta prale nan tribinal kote yon seyans ak tout pòt fèmen ap dewoule sou afè a.
Otorite lajistis yo deside òganize jijman an san pèdi tan pou yo reponn reyaksyon piblik endyen an ki, an jeneral, leve lavwa pou denonse britalite zak 3 akize yo ak 3 lòt nèg te komèt sou jenn dam nan.
Youn nan prevni yo se yon jèn gason ki poko gen 18 tan e otorite yo pral òganize yon jijman a-pa pou misye.


text:
Feria del Sol (Mérida)
La Feria del Sol, menm tou yo konnen sou non Canaval Taurino de America, se yon festival kiltirèl pou vocation entènasyonal ki t'ap woule nan lavil Mérida nan Venezwela.
Prezantasyon[edite | modifye sous]
La feria te kote yo pandan mwa fevriye, an menm tan ke kanaval. Pwogram ki prevwa nan kous pou towo bèf yo, ekspozisyon kiltirèl, komèsyal ak pou bèt yo, konsè, defile, aktivite espò, ak eleksyon nan larenn nan Foire (nan Reina del Sol).
Istwa[edite | modifye sous]
Mérida se yon lavil ki pi ansyen nan pwofite. Vil la ak Kavalye yo tankou yo rele p'ap fete t Foire, nan diferans ki genyen nan lavil San Cristóbal, Barquisimeto, Maracaibo oswa Táriba. Pou rezon sa yo, yon gwoup sympathisants te fin lide pou konstwi yon Arens pou Merida ka genyen yon kalandriye taurin. Lavil la jwenn plas li konsa nan mitan yo Foire yo pi enpòtan nan peyi yo.
Premye edisyon[edite | modifye sous]
Nan premye edisyon te dwe leve kanpe yo, 9 ak 10 desanm. Yo embaucha pou yo corridas yo matadors César Faraco, Manuel Benítez "El Cordobés", Paquirri, Julio Aparicio, Curro Girón, Paco Camino ak aiguilloneur mexicain Juan Cañedo. sa dènye goumen kèk towo bèf pou Felix Rodríguez, "Achury Viejo"ak "Ambaló", ki soti tout Kolonbi.
Lè nan premye corrida, yon gwo averse anpeche inauguration; de corridas te obligasyon denmen, yon maten ak lòt nan apre midi. Se te premye fwa nan pwofite de corridas yo te òganize yo nan yon menm kote ak nan menm jounen an.
Li te premye prevwa ke yo Foire te antre kote yo nan premye jou nan mwa desanm, pou akonpaye yo selebrasyon nan jou Immaculée konsepsyon.
Edisyon sa yo[edite | modifye sous]
An 1968, yo p'ap janm fete t sou Foire, men yon corrida te òganize a 13 avril, 1968, jou Samdi Sen. Yo towo bèf ak "Dosgutiérrez" yo te combattus a Alfredo Leal, Curro Girón ak Pepe Cáceres.
Lè sa a, an rezon yo lapli, li te deside pou yo fete Foire jan pou sa yo coïncident ak kanaval, anba non «Feria del Sol". An 1969, yo fete premye Foire ak twa corridas towo bèf yo, 15, 16 ak 17 fevriye. Premye a te rele cartel kèk towo bèf ak "Valparaíso" pou Alfredo Leal, Daniel "Matatoba" Santiago de Cuba, Manuel Benítez "El Cordobés" ak Vénézuélien Lucio Requena. Nan premye zòrèy la feria te attribuée pou Alfredo Leal. Depi sa a edisyon, nan Foire vin piti piti yon nan pi enpòtan nan pwofite ak nan lemonn taurin. La Foire préexistante nan immaculée te toujou fèt nan plizyè okazyon, an 1990, 1991 ak 1997 yo, men ak yon piblik byen pi piti.
Lyen deyò[edite | modifye sous]
(espagnòl)esSit ofisyèl


text:
- Parent Category: Nouvèl
Nou menm òganizasyon ki siyen nòt sa, kondane ak tout fòs nou arestasyon ak anprizònman Jean Matulnès Lamy sou pretèks se li menm ki ap monte tèt moun ile-à- Vache kont pwojè kriminèl gouvènman Martelly/ Lamothe la.
Nou menm òganizasyon ki siyen nòt sa, kondane ak tout fòs nou arestasyon ak anprizònman Jean Matulnès Lamy sou pretèks se li menm ki ap monte tèt moun ile-à- Vache kont pwojè kriminèl gouvènman Martelly/ Lamothe la.
N ap raple depi 27 desanm 2013, popilasyon sou zile ap reziste kont plan gouvènman koutayè a genyen pou pouse do plis pase 20.000 moun kap viv depi ti konmkonm tap goumen ak berejèn. Aprè anpil tantativ Pouvwa TET KALE makout, tchoul boujwazi entènasyonal la fè pou l kase ren mouvman an tankou : pwopagann, manti , manipilasyon, represyon, gouvènman an rive arete sitwayen Jean Matulnès Lamy nan jou ki te vandredi 21 fevriye 2014 nan menm moman kote premye minis Koutye Laurent Lamothe ak minis touris demachè miltinasyonal yo, Stephanie B. Vildrouin te sou zile a epi voye penitansye jodi Madi a san li pa pase devan jij.
Nap raple, depi apre dènye manifestasyon ki fèt nan dat 7 fevriye 2014 la, 100 BIM debake sou zile epi maspinen Rosena MASENA, Charles LAGUERRE, Bertin SIMILIEN ak Maxo BELL ak kout baton, fè yo roule atè, fòse yo debare wout, aloske minis demachè a, Stephanie B. VILDROUIN te gen yon dizon ak moun zile pou kanpe tout travay pandan 3 mwa yon fason pou moun yo ka konprann pwojè a piske popilasyon se nan bouch moun yo te konn ap tande pale sou pwojè a. Sa se yon siyal klè ki moutre kouman gouvènman sanginè sa pa respekte diyite moun ak lavi epi ki pa respekte pawòl yo. Tout sa ki enterese yo se likide peyi a bay envestisè entènasyonal yon fason pou yo ka jwenn kèk santim pou yo mete nan pòch epi kite pèp la nan mizè.
Jodi lendi a ankò, nan kad kontestasyon moun zile kont arestasyon ak anprizònman Jean Maltunès, BIM kraze manifestasyon an ak gaz akrimojèn, kout baton ak arestasyon moun. Nou nan yon sitiyasyon kote gen moun ki ap mare pakèt pou kite zile a. Yon lòt fwa ankò, nou denonse zak maspinay sa yo. Se yon siyal klè ki moutre kouman diktati ap pran pye nan peyi a, kote moun pa gen dwa manifeste ni di sa yo panse.
Nou menm, òganizasyon ki siyen nòt sa, nou pote solidarite n ak batay moun Ilavach ap menen kont zòn franch touristik la epi nou denonse arestasyon ak anprizònman Jean Maltinès Lamy pou pozisyon l nan apiye mobilizasyon moun zile a. Nou denonse maspinay ak lòt arestasyon lapolis ap fè pou entimide popilsyon an. Nou kwè zak sa yo k ap fèt sou popilasyon ilavach la ak arestasyon Maltinès la rantre nan lojik tout pouvwa makout tyol entènasyonal ki pa respekte prensip dwa moun genyen pou bay dizon sou sa ki konsène lavi yo, ki se yon prensip fondalnatal demokrasi.
Gouvènman MARTELLY/LAMOTHE la montre aklè volonte li genyen pou l devlope sistèm peze souse an nan peyi a nan pase anba pye dwa fondamantal pèp la te rache nan batay kont diktati san manman rejim Divalye tankou : libète lapawòl, libète reyinyon ak asosyasyon, dwa pou bay dizon ak patisipe nan lavi kominote yo, dwa manifestasyon ki garanti nan manman lwa peyi a.
Nou ap di kou sa pap pase paske n pran ladan l twòp. Nou konprann estrateji sa se pou kase ren mouvman peyizan yo ap mennen pou anpeche yo vin devlope touris seksyèl, pou anpeche malere tounen jeran devan pòt touris, pou anpeche popilasyon zile a reklame dwa yo pou viv kote kòd lonbrik yo antere epi bloke machin lamizè pwojè sa ap pote.
Nou menm òganizasyon ki siyen nòt sa nap voye yon siyal klè pou n di nou konprann konprann jwèt koken sa epi se pa premye fwa gouvènman koutye entènasyonal sa yo ap fè represyon, imilye ak touye pitit pèp la ki pa vle vann konsyans yo nan defann entèrè boujwazi nasyonal tankou entènasyonal.
Nan menm tan an, nou ap mande popilasyon zile rete mobilize jouk yo rive jwenn revandikasyon sa yo:
1- Liberasyon prese prese epi san kondisyon sitwayen Jean Matulnes Lamy ;
2- Rantre san pèdi arete malatchyong kriminèl la ki ta vle pouse do pitit tè zile pou gran nèg ak gran nègès ki sot lòt bò dlo vin taye banda ;
3- Kanpe sou represyon ak entimadasyon ki ap fèt sou moun zile depi 7 fevriye 2014 jouk jounen jodi a ;
Viktwa final se pou pep ki genyen konviksyon.
Òganizasyon ki siyen nòt la :
Jèb pwogresis Okay (JPO)
Rasanbleman Pwogresis Sid (RPS)
Oganizasyon Louvri Je Koray (OLAJEK)
Mouvman pou desantralizasyon ak Devlopman Nò ak Nòdès (MODOD)
Mouvman Demokratik popilè (MODEP)
Gwoup Rechèch ak Apui pou devlope kolektivite teritoryal yo (GRAD)
Defensseurs des Opprimés (DOP)
Fondasyon koperan pou devlopman Ilavach (FONCODI)
Rasanbleman peyizan revolisyonè Ilavach (RPRI)
Asosyasyon jèn pou devlopman Ilavach (AJDI)
Kòdinasyon jèn pou devlopman Ilavach (COJI)
Komite pou relèvman Divivye (KRD)
GADES
GESTE
SÈK GRAMSCI
FRAKKA
CHANDÈL
{socbuttons}
Dènye Nouvèl
America des Cayes nan tèt gwoup III
Aprè viktwa li sou SV Excelsior (4-2),America des Cayes pran kòmand gwoup III aloske an avan Montego Bay (jamaïque) bat CS Moulien (Guadeloupe) (1-0).Read more...
Kiyes ki an liy
We have 6 guests and no members online


text:
Seremoni remiz lèt kreans nouvo anbasadè ak chèf delegasyon Ynyon ewopeyèn an Ayiti (24/09/2012)
KOMINIKE POU LA PRÈS
SEREMONI REMIZ LÈT KREANS NOUVO ANBASADÈ
AK CHÈF DELEGASYON YNYON EWOPEYÈN AN AYITI,
M. Javier Niño Pérez
Delegasyon Ynyon ewopeyèn an Ayiti ap anonse avèk anpil plezi antre an fonksyon nouvo anbasadè ak chèf delegasyon Ynyon ewopeyën an Ayiti a, M. Javier Niño Pérez.
M. Niño Pérez, ki anvan li te vinn an Ayiti, tap okipe fonksyon chaje dafè a.i. pou delegasyon Ynyon ewopeyèn nan peyi Kiba, te fè yon pakèt tan ap travay nan Komisyon ewopeyèn, e vinn ranplase nan pòs sila a an Ayiti M. Carlo De Filippi ki te fini manda li nan mwa dawout ki sot fini la.
Priz fonksyon M. Niño Pérez rantre nan kad relasyon patenarya ant Ynyon ewopeyèn ak Repiblik Dayiti, ki chita sou baz yon dyalog regilye sou kooperasyon nan plizyè domèn devlopman tankou Infrastrikti, gouvènans, dwa moun, devlopman riral ak sekirite alimentè, ranfòsman sosyete sivil, edikasyon ak sipò nan sektè komès ak sektè prive.
Nan okazyon sa a, Anbasadè Niño Pérez profite redi angajman Inyon ewopeyèn pou li rete bò kote pèp ayisyen nan batay lap mennen pour eradike la mizè epi rive fè bon jan devlopman.
Seremoni ofisyèl remiz lèt kreans anbasadè ak chèf delegasyon Ynyon ewopeyèn nan Repiblik Dayiti ap fèt jou kap lendi 24 septanm a pati 10 zè nan maten nan Palè Nasyonal.
Tout manm la près envite pou vinn patisipe.
KONTAK DELEGASYON YNYON EWOPEYÈN AN AYITI:
Noela Bonhomme, Ofisye politik ak Kominikasyon, noela.bonhomme@eeas.europa.eu, (509) 37 52 44 27


text:
Monday, November 23, 2015
Lè Fanmi Lavalas wè yo pèdi, yo esaye anile pwòsè vèbal Jovenel Moise, Jude Celestin e Moise Jean Charles pa Stanley Lucas
Yon delegasyon Fanmi Lavalas (ki se yon pati ki konteste eleksyon yo nan peyi Dayiti) te deplase ale nan sant tabilasyon KEP la, pou analize yon echantiyonaj pwòsè vèbal devan mamb BCEN yo. Nan delegasyon sa a, te gen kèk moun tankou avoka Gèvè Chal, Camille Fièv, Yvon Feuille elatrye. Selon lalwa mesyedam Lavalas sa yo pat kapab manyen orijinal pwòsè vèbal yo. Nan ekzèsis evalyasyon sa a, yo konsilte 1 pwosè vèbal vil Saint Raphael, 1 pwosè vèbal vil Lascahobas, 2 pwosè vèbal vil Hinche, 1 pwosè vèbal vil Dondon, plizyè pwosè vèbal lise Site Solèy, 1 pwòsè vèbal vil Ba Limbe elatrye.
Nan sant tabilayon Lavalas te fokis sou :
1. Gade konbyen vwa ke Lavalas fè a pati de ti echantiyonaj ke yo evalye
2. Gade si vòt kandida Jovenel Moise yo gen frod ou eske yo se reyalite
3. Eseye elimine vòt kandida Moise Jean Charles ak Jude Celestin
Nan analiz ti echantiyonaj la devan mamb BCEN yo, reprezantan Vilaire Duroseau e mamb PHTK ki te la tou ak mesye Lavalas yo jwen ke :
1. Ke sant tabilasyon an konte vòt yo byen e korèkteman. Yo pa retire okenn vòt fanmi Lavalas. Tout desizyon ki pran yo fèt selon dekrè elektoral la.
2. Yo jwen ke gen de twa ti erè administratif ki pa grav tankou pa ekzamp yon pwosè vèbal kote Prezidan biwo de vòt la ak sekretè a siyen, men vis prezidan an bliye siyen. Pwosè vèbal la pat gen rati ni okenn bagay anomal sou li.
3. Fanmi Lavalas esaye remete an kesyon plizyè pwosè vèbal kote Jude Celestin ak Moise Jean Charles reyalize ampil vòt.
Finalman vizit Lavalas la nan sant tabilasyon an konfime ke Maryse Narcisse pat pami 2 kandida ki recevwa plis vòt jou eleksyon yo pou rezon sa yo:
Ni Maryse ni reprezantan Fanmi Lavalas yo pat resevwa ni genyen okenn kopi pwosè vèbal nan men yo jan lalwa oblije. Sa se yon eleman ki empotan anpil paske pou 2 kandida ki genyen yo dekrè elektoral klè sou kesyon sa. Si ou fè pati de 2 kandida ki apre kontaj bilten yo resevwa plis vòt e kidonk se 2 premye depi jou eleksyon 25 Oktòb a 6h30 p.m. yo remèt mandatè 2 kandida sa yo kopi pwosè vèbal nan chak nan 13 mil 725 biwo vòt nan tout peyi a. Si ou twazyèm ou pa recevwa anyen. Chak pwosè vèbal genyen yon orijinal ki ale dirèkteman nan sant tabilasyon an ak fèy de kontaj la nan yon anvlòp jòn ki kachte. Amba chak orijinal genyen yon papye kabònn ki pèmèt 2 kopi fèt lè yap ekri orijinal la. Se kopi sa yo ke mamb biwo de vòt yo remèt 25 Oktob la bay mandatè 2 kandida ki premye yo. Maryse ak Fanmi Lavalas pa genyen kopi pwosè vèbal sa yo. Sa vle di ke kandida Maryse pat fè pati 2 kandida ki genyen depi jou eleksyon 25 Oktòb la a 6h30 lè mamb biwo de vòt yo te finn konte bilten pou chak kandida e ekri pwosè vebal yo. Sa Maryse ak reprezantan Fanmi Lavalas genyen nan men yo se fotokopi pwosè vèbal ke KEP a pibliye sou website li ke fanmi Lavalas emprime. Sa se yon konfimasyon total ki montre ke Fanmi Lavalas pèdi eleksyon yo toutbon e jodia yo nan koken pou esaye kreye violans, destabilize pou koudeta.
Vizit Fanmi Lavalas nan sant tabilasyon an sete yon vizit politik
Kom Fanmi Lavalas konnen ke yo pèdi eleksyon yo toutbon e pa gen mwayen elimine premye a ki se Jovenel Moise yo esaye yon strateji politik a 2 nivo :
1. Nan premye nivo a, pandan ke mesyedam Lavalas yo te nan sant tabilasyon an yo eseye fè anile pwosè vèbal Jovenel Moise, Jude Celestin ak Moise Jean Charles. Men 2 kandida ke yo te plis fokis sou yo pou anile pwose vèbal yo se te Jude Celestin ampremye e Moise Jean Charles an dezyèm. Temwayaj moun ki te nan sant tabilasyon an e ki pa Lavalas kapab konfime sa. Demand Lavalas pou elimine pwosè vèbal kandida sa yo pat konfòm ak sa dekrè elektoral la e règleman yo di pou anile ou mete de kote pwosè vèbal.
2. Lavalas te gen kòm objektif sèvi ak vizit sa pou di anmwe gen frod e gen magouy pou ede yo rapouswuiv ak mobilizasyon e violans ke yo komanse simaye nan lari Potoprens. Lavalas sèvi ak MOLEGHAF yon oganizasyon ki pwòch yo pou simaye violans, entimide, fè moun pè nan lespwa ke sa pral ede yo reyalize yon kou deta kont gouvènman konstitisyonèl peyi Dayiti. Chak fwa yap pale de tranzisyon sa vle di kou deta. Konstitisyon an pa rekonèt tranzisyon. Konstitisyon an rekonèt altènans atravè eleksyon. Kòm Fanmi Lavalas pèdi eleksyon yo, yap eseye kreye yon anviwonman entòsikasyon ak violans pou yo jistifye yon koudeta-tranzisyon. Majorite ayisyen andedan peyi a pa mache nan lojik sa. Konstitisyon peyi Dayiti ak Chat Demokratik rejyonal ke Ayiti siyen rejeté tip de tantativ koudeta sa yo ki rele otogolpe. Chif patisipasyon patizan Lavalas montre ke pep la pa mache nan lojik violans ak manifestasyon yo ke Sendomeng finanse. Youn nan lide G8 te Sendomeng weekend sa pou al chache lajan pou kontinye finanse manifestasyon. Rès peyi a pa patisipe nan lojik violans ak manifestasyon yo nonplis. Nan Potoprens 1 pousan popilasyon an reprezante 30 mil moun. Mesyedam yo pokò mete kantite moun sa a deyò.
3. Lè w ap analize, ou dekouvri tou ke kandida pou majistra, depite ak senatè respekte lwa elektoral la. Kèk ladan yo ki ale nan kontestasyon fesa ak kopi pwosè vèbal ke yo resevwa depi dimanch 25 Oktob nan biwò de vòt yo kòm 2 premye. Pa ekzamp kandida pou depite ki dezyèm nan Gran Gwav al fè kontestasyon ak pwosè vèbal li e menm lè li debake nan radyo li fè valwa revandikasyon li ak kopi pwòsè vèbal sa yo. Se menm bagay ke kandida pou majistra pati BOUCLIER fè nan kontestasyon vil Port Salut. Okenn nan kandida G8 yo depi 15 jou yap pale nan radyo poko jamen prezante pwòsè vèbal ki montre ke yo genyen e ki pwouve akizasyon fròd ke yo fè yo. Le fè ke kandida pou Prezidan sa yo pa kapab prezante pwosè vèbal yo se yon pwèv konkrè ke yo sou blòf. Akizasyon san pwèv sa yo gen yon grenn objektif mete dezòd, simaye violans nan Potoprens ak sipo patizan yo ki fò nan violans, rejete vòt pwovens ak peyizan yo, pou pèmèt repiblik Potoprens reyalize yon kou deta ilegal. Men’m nan diaspora a twaka ayisien ki aletranje rejete apwòch violans mesye sa yo ki afekte elèv lekòl, ti machann ki nan lari, chofè taksi, taptap ak lòt moun kap degaje yo e ki pa enterese nan koze mesyedam sa yo. Tout moun ap mande si yo gen rezon toutbon poukisa se entimidasyon ak violans ke y ap itilize ? Poukisa yo pa kapab konvenk majorité popilasyon an mache ak yo ? Video ki parèt sou Twitter ak Facebook montre klèman ke se chimè yo ki tale agrese e atake polisye yo devan KEP a e nan Petionvil. Popilasyon an ak diaspora ki rejeté violans pa apresye konpòtman antidemokratik mesye yo. Pèp la ak diaspora a kondane tou konpòtman mesye Lavassien MOLEGHAF yo kap di moun pran zam ak manchèt pou al simaye violans nan lari Potoprens.
Zafè Mandatè Yo
Nan eleksyon se yon bagay ki nomal e legal, ke chak pati politik voye yon mandatè pou al obsève, siveye e rapote bay pati politik e kandida pou prezidan yo sak pase jou eleksyon an. Wòl yon mandatè se pou:
1. Siveye ouvèti biwo vòt la pou gade si lè yap fèmen bwat ine yo nan maten ke pa genyen bilten ki deja ladan l
2. Veye pandan jounen an pou garanti pa gen bouraj e moun pa vote 2 fwa
3. Si gen pwoblèm pran foto ak video ak telefòn yo e al chache Jij de Pè ak lapolis pou fè pwosè vèbal e arete moun ki nan move zafè
4. Kom sitwayen ki gen kat elektoral vote. Si mandatè a pa gen kat elektoral mamb biwo de vòt yo pa kitel vote. Sil ensiste mamb biwo de vot yo ap fè lapolis arête l.
5. Lè biwo vòt la fèmen obsève kontaj bilten yo e preparasyon fèy de kontaj la ak pwosè vèbal la
6. Si kandida mandatè a fè pati 2 kandida ki resevwa plis vòt, nan chak biwo vòt kote kandida pa yo se 2 premye mandatè sa yo recevwa kopi pwosè vèbal la.
Lè yon kandida deside ke li pa prale nan eleksyon e ke lap apiye yon lòt kandida pou Prezidan, mandatè kandida sa a ak strikti elektoral li al akonpaye kandida pou Prezidan ke lap apiye. Pa ekzamp mandatè Simon Desras al apiye Jude Celestin e kandida Mathias Pierre ale apiye kandida Moise Jean Charles. Chak mandatè nan yon eleksyon vote yon fwa, depi yo gen kat elektoral. Se yon avantaj ke li ye paske li pèmèt ke moun sa yo pral vote pa rapo ak moun ki rete lakay yo e ki pa ale vote. Pa gen anyen de magouyè ladan l jan yon seri de kandida vle fènou konpran. Li klè ke pou deplwaye mandatè pati a dwe genyen mwayen lojistik ak finansye. Si ou se yon kandida ak yon pati ki fèb ou pap kapab fè sa. Pa bliye genyen 13 mil 725 biwo de vot donk chak pati gen dwa a 13 mil 725 mandatè.
Rale sa se pou dekonstwui yon pakèt voye monte kap fèt sou pwosesis elektoral la e ki pa koresponn a reyalite a.
Posted by Stanley Lucas at 10:37 PM No comments: Links to this post
Labels: Caricom, CEP, coup d'etat, Fanmi Lavalas, Haiti, Haiti Elections 2015, Jean Bertrand Aristide, Jovenel Moise, Maryse Narcisse, MINUSTAH, OAS, OEA, PHTK, Stanley Lucas
Subscribe to: Posts (Atom)


text:
Ozetazini, Prezidan Barack Obama fè konnen “lè a rive pou peyi a genyen yon refòm nan sistèm imigrasyon an ki fè sans”, yon fason pou regilarize sitiyasyon yon afè de 11 milyon moun k ap travay aktyèlman nan peyi a, men ki nan yon sitiyasyon ilegal.
Pandan Misye Obama te pran lapawòl madi 29 janvye 2013 la nan vil Las Vegas, nan Eta Nevada, li bay detay sou objektif yon nouvo pwojè-lwa sou yon refòm global e elaji, ki gen ladan n yon plan siviyans fwontyè ki pi entèlijan e pi fò, e ki ofri posiblite pou imigran san papye yo vin sitwayen ameriken.
An menm tan tou, pwojè-lwa-a ta pote amelyorasyon nan sistèm imigrasyon ki egziste deja a, yon fason pou atire Ozetazini: “Moun ki pi bon e ki briyan nan lemond yo.”
Prezidan ameriken an di travay pou pote refòm nan sistèm imigrasyon an se yon travay ki posib; sepandan li rekonèt sa kapab pwovoke kèk deba chofe e pasyone.
Misye Obama deklare:
“Pa tèlman genyen anpil bagay ki pi enpòtan pou nou, an tan ke yon sosyete, pase kesyon pou n konnen ki moun ki ka vin isi a pou yo konsidere Lèzetazini kòm peyi yo; pase kesyon pou konnen kilès ki ka vin sitwayen ameriken. Se yon gwo koze pou nou. Lè nou konsidere sa sou plan abstrè, se fasil pou koze a tounen yon diskisyon kote yon gwoup leve kont yo lòt; kote se « nou » kont « zòt ». E, lè sa rive, pafwa gen moun ki konn bliye ke anpil nan « nou » te nan plas « zòt ».
Senatè Marco Rubio --yon repibliken Eta Florid e youn nan patwon plan bi-patit sa a-- fè konnen manm Kongrè ameriken an genyen obligasyon pou yo regle sitiyasyon imigran ilegal yo, menm jan yo dwe trete an tout jistis dosye etranje kap chache antre Ozetazini an pasan pa mwayen legal yo. Senatè repibliken Eta Alabama, Jeff Sessions, pataje opinyon sa a.
Misye Sessions di :
«Nou kwè nan imigrasyon; men nou kwè nan lalwa tou. Nou kwè moun yo ta dwe rete tann tou pa yo, menm jan nou kwè nou dwe aksepte yo nan peyi isit –swa plis pase yon milyon pa ane. Sepandan fòk sa fèt nan lòd e non pa nan dezod. Nou pa ta dwe ap rekonpanse sila yo ki vyole lalwa; sa ki ta fè l vin pi difisil pou sila yo ki respekte règ jwèt la. »
Lendi 28 janvye a, yon gwoup senatè ameriken ki te gen ladan n palmantè demokrat ak republiken, te prezante pwòp plan refòm pa yo pou sistèm imigrasyon Lèzetazini an anvan Prezidan Obama te fè diskou l la nan Las Vegas.
Daprè plan senatè yo, imigran ilegal yo tap genyen pou yo enskri nan yon pwogram gouvènman an ta mete sou pye; yo t ap gen pou yo pase yon egzamen kote otorite yo verifye dosye «bonne vie et meurs» yo ; yo tap peye kèk amand poutèt yo te viv ilegalman nan peyi a, ak enpo si yo dwe taks sou lajan yo fè, epi satisfè kèk lòt kondisyon, dekwa pou leta ameriken ba yo yon stati ki ta pèmèt yo kontinye viv e travay nòmalman Ozetazini.
Fòmalite sa yo pap nesesè pou timoun ki te antre nan peyi a avèk manman e papa yo e ki ale lekòl Ozetazini, menm jan yo pap nesesè pou travayè agrikòl ki jwe yon wòl nan travay pou kenbe an plas sistèm apwovizyonman ak sikilasyon manje nan peyi a.


text:
Powèm sa a, dapre rechèch nou fè, se premye powèm ansyen franse ki tradui nan lang kreyòl ayisyen an.
Dapre pifò chèchè, powèm, kont ak tradiksyon Mari de Frans yo parèt nan dezyèm mwatye douzyèm syèk apre Jezi Kri, sa vle di ant 1155 ak 1200. Jodi a nou pa konnen anpil sou lavi Mari de Frans, ni tou, nou pa konnen non fanmi li, ni ki kote li te viv ak kisa l te aprann. Kèk chèchè di Mari te viv ann Angletè paske dapre yo menm ki moun an Frans t ap bezwen siyen non l de Frans? Anplis, poutèt aspè nòman ki gen nan ansyen franse li t ap ekri a, yo gen tandans di li te fèt nan peyi Lanòmandi epi te al viv lòtbòdlo ann Angletè (sid zile sa a te genyen anpil kolon nòman apati 1066 apre Jezi Kri). Akòz gwo valè tèks li yo te genyen tou, anpil chèchè yo di l sot nan yon fanmi ki gen kòb, yon klas sosyal yo te rele “aristokrasi,” ki te vle di nan tan lontan, “boujwa.” Gen lòt save ki kwè l te leve nan yon Kay Sè e se la l te pran tout fòmasyon l. Petèt tou, powèm Pyebwa frenn nan ta ka revele kèk evènman nan lavi li? Nou pa konnen!
Nan tout tèks li ekri yo nou jwenn jodi a de liv laten li tradui nan ansyen franse, Espurgatoire Saint Patriz ak Fables. Le Fraisne, an kreyòl, Pyebwa frenn nan, se yon lais, sa vle di yon fòm literati k bay yon bèl istwa nan yon powèm byen rime. Ou a wè nou pa t two sere kole ak rim yo yon fason pou n pa pèdi sans tèks la. Pyebwa frenn nan se youn nan douz istwa-powèm Mari te ekri.
Nou ta renmen raple pou lektè yo ki jan nou te fè pou n twouve
bèl powèm sa a. Fòk nou di nan tan lontan, lè Mari
t ap ekri a, Lewòp pa t kò genyen enprimri, ekriven te konn kopye
tout dokiman yo alamen e yon tèks, sa te koute tèt nèg
nan libreri. Se grasa tout ekriven lontan yo ki te konsève bèl
tèks yo ki fè nou ka jwenn tèks sa jodi a.
Nou kontan anpil pou n te ka prepare ti travay sa a pou n ogmante piblikasyon nan kreyòl ayisyen. N ap di mèsi pou korèksyon Daniel O’Sullivan, Ph.D., fè sou tèks ansyen franse a.
Lang kreyòl ayisyen an se sèl zouti ki ka penmèt tout ayisyen nèt patisipe nan devlopman peyi a san diskriminasyon. Alfabetizasyon se limyè devlopman ak chanjman totalkapital. Tradiksyon sa a nou dedye l pou tout ekriven kreyòl alawonnbadè. Nou swete yo pral kontinye pwodui pi plis toujou pou jeni lang kreyòl la ak kilti l va blayi tribòbabò sou tout latè.
Benjamin Hebblethwaite ak Jacques Pierre,
Bloomington, Indiana, U.S.A., 2001
Return to Benjamin Hebblethwaite's Haitian Creole Homepage


text:
Situation de terreur des habitants de la Plaine du Cul-de-Sac — Lire la Suite
Emisyon nimewo 81 Koze Dwa Moun nan reyalize sou pwoblematik sikilasyon an Ayiti. Se Ajan 2 Pollyce Louiner ak Komisè Pierre Jean Yves kite bwase lide sou sijè sa, tou de polisye sa yo afekte nan sèvis sikilasyon. Yo te montre ki difikilte sèvis sikililasyon rankontre ki anpeche l fè travay li jan sa ta dwe fèt.
Koze Dwa Moun, yon Inisyativ POHDH !
Objektif emisyon an se pou enfome ak sansibilize popilasyon an sou sityasyon dwa moun nan peyi a. Se yon fason tou pou platfom nan rete pi pre popilasyon (...) — Lire la Suite


text:
PWOBLEM PAWOL KLE. NAN LANG KREYOL.
Zefi, Lemete.
Port-au-Prince: Éditions de l'Université d'État d'Haiti, 2008. First edition 8vo, wrps, 180 p., tables, bibl. New Paperback 9789993557012 Plan Detaye. Premyte Pati,Kad Metodolojik: chapit I : Oryantayson travay la; Dezyem Pati, Kad teyorik: Chapit II : Fason yo poze pwoblem vokabile; Chapit III : Mo prete ak fomosyon mo an kreyol ayisyen. Twazyem Pati, Kad pratik: Chapit IV : Prezantasyon done anket la: Chapit V : Esplikasyon blokaj yo; Chapit VI: Denye kose : sijesyon ak rekomandayson. (Item ID: 153558)
$35.00
** Special Order ** Please Allow 90 Days **


text:
Ou te jwenn padon? Kòman m’ kapab resevwa padon nan men Bondye?
Kesyon : Ou te jwenn padon? Kòman m’ kapab resevwa padon nan men Bondye?
Repons : Travay 13:38 deklare, pakonsekan, Frè-m yo nou fèt pou nou konn sa byen: Bondye voye Jezi fè nou konnen l’ap padonnen tout peche nou yo.
Kisa padon an ye e poukisa mwen bezwen li?
Mo “padonnen” an vle di netwaye pwòp yon metal, padonnen, anile yon dèt. Lè nou abize frè-n, n’ap chache yon padon nan fason pou restore relasyon nou. Padon se pa fè konsesyon paske moun merite padon. Pèsonn pat merite padon. Padon se yon ak lanmou, mizèrikòd e gras. Padon se yon desizyon ki pa kenbe anyen kont yon lòt moun. Malgre tout sa-l te fè-w ki mal.
Bib-la di nou, nou tout bezwen padon nan men Bondye. Nou tout fè peche. Eklezyas 7:20 afime « pa gen moun k’ap mache dwat sou latè ki ka di tou sa l’ap fè byen, li pa janm fè sa ki mal » 1 Jan 1:8 di « si nou di nou pa gen peche, se tèt nou n’ap twonpe. Verite-a pa nan nou » « Lave-m, foubi-m pou wete fòt mwen fè-a paske se kont ou menm menm mwen peche » (Sòm 51:4). Kòm rezilta, nou bezwen padon Bondye nan desespwa nou yo. Si peche nou yo pa padonnen, nou pral pase tout etenitè nou nan yon soufrans kòm konsekans peche-n yo. (Matye 25:46; Jan 3:36).
Padon – kòman m’ ka jwenn li?
Nou ba-l remèsiman paske-l, se yon Bondye damou e ki gen kè sansib – Li toujou gen dezi pou padonnen nou de peche nou yo! 2 Pyè 3:9 di nou « Senyè-a pa pran twòp reta pou kenbe pwomès li yo, jan kèk moun kwè-a. okontrè, se pasyans l’ap pran ak nou, paske li p ata renmen pèsonn peri, li ta vle pou tout moun tounen vin jwenn li » Bondye vle padonnen nou, donk li kenbe nou ak padon li.
Sèl sanksyon jis pou peche nou yo se lanmò. Premyè mwatye liv Women an: 6:23 deklare “ Salè peche-a se lanmò” Lanmò Etènel se sa nou jwenn pou peche nou yo. Bondye, nan plan pafèt li, li te devni moun, pou viv nan mitan nou (Jan 1:1, 14). Jezi te mouri sou lakwa, li pran pèn ke nou te merite-a ki se lanmò. 2 Korentyen 5:21 ansenye nou « Kris-la pat janm fè okenn peche, men Bondye fè-l pran sò nou sou li, yo trete-l tankou yon moun ki fè peche. Konsa, lè nou fè yon sèl kò ak Kris-la, Bondye fè nou gras. Jezi mouri sou kwa-a, li pran pinisyon ke-n te merite-a! kòm Bondye, lanmò Jezi-a founi padon pou peche lemonn antyè. 1 Jan 2:2 pwoklame “paske Jezi te ofri tèt li tankou bèt yo ofri bay Bondye, pou Bondye te ka padonnen peche nou yo, pa peche pa nou yo ase, men peche tout moun tou » Jezi leve sòti vivan nan lanmò ; li pwoklame viktwa sou peche e lanmò, (1 Korentyen 15 :1-28). Lwanj pou Bondye atravè lanmò e rezireksyon Jezikri, dezyèm mwatye liv Women 6:23 li vre « Men kado Bondye se lavi etènel atravè Jezikri Senyè nou-an ».
Eske-w vle jwenn padon pou peche-w yo? Eske-w gen santiman chaje de fòt ki parèt difisil pou-w pote-l ale? Padon peche-w yo disponib si-w met konfyans ou nan Jezikri kòm sovè-w. Efesyen 1:7 di “Grenmesi Kris ki mouri pou nou an, nou delivre, nou resevwa padon pou peche nou yo. Bondye fè nou wè jan li renmen nou anpil. Bondye te peye dèt nou yo pou nou, konsa, nou kapab podonnen tout sa-w dwe fè se mande Bondye pou padonnen-w atravè Jezi, kwè ke Jezi te mouri pou peye pou padon e li pral padonnen-w! Jan 3:16-17 pote yon mesay mèvèye “Paske Bondye sitèlman renmen lèzòm li bay sèl pitit li-a pou yo. Tout moun ki va mete konfyans yo nan li p’ap pèdi lavi yo. Okontrè y’a gen lavi ki p’ap janm fini an. Bondye pa voye pitit li-a sou latè pou kondane lèzòm men pito pou l te kapab delivre yo ».
Padon – Eske-l reyèlman fasil?
Wi, se fasil! Ou pa kap genyen padon nan Bondye. Ou pa kap peye padon ou nan Bondye. Ou kapab sèlman resevwa li, pa lafwa, atravè gras e mizèrikòd Bondye. Si ou vle asepte Jezikri kòm sovè-w e resevwa padon nan Bondye. Men priyè ou kapab priye. Di priyè sa ou nenpòt lòt priyè p’ap ka sovè-w. Se sèlman kwè nan Jezikri ki kapab founi padon peche-w yo. Priyè sa se senpleman yon fason pou pale ak Bondye, mete lafwa nan li e remèsyè-l pou pwovisyon padon sa-a ke-l fè pou nou. « Bondye, mwen konnen mwen peche kont ou e-m merite kondanasyon. Men Jezikri te pran kondanasyon kem te merite donk atravè lafwa nan li, m’ kapab padonnen. Mwen mete konfyans nan ou pou sovè-m. Mèsi pou gras ak padon mèvèye ou yo! Amèn.
Eske-w fè yon desizyòn pou Kris akòz sa ou te li isit-la? Si se sa, silvouplè klike sou « Mwen asepte Kris jodi-a » nan bouton ki anba a.
Retounen nan paj prensipal Kreyòl Ayisyen-an
Ou te jwenn padon? Kòman m’ kapab resevwa padon nan men Bondye?


text:
Yon anketè Afrik di sid fè konnen yon temwen te tande bri bal k ap tire lakay Oscar Pistorius aprè li te tande yon fi k ap rele epi li te tande plis bal tire toujou jedi pase, lè atlèt la te touye mennaj li Reeva Steenkamp.
Envestigatè a te fè depozisyon an pandan dezyèm jou odyans pou liberasyon sou kosyon an. Ministè piblik yo di fiziyasd sa a se yon ansasina ki fèt ak tout san fwa, alòske Pistorius ensiste pou l di, li panse li t ap tire yon vòlè.
Detektif la di lapolis jwen youn nan pò bal yo devan sal de ben kote prokirè yo di mademwazèl Steenkamp te fèmen tèt li andedan an anvan tire a, epi yo jwenn 3 lòt po bal andedan an.
Li ajoute la polis jwen testosteronn ak sereng andedan kay la, men ekip kap defann akize a, di se te yon remèd fèy.


text:
News Releases
12/16/2012
NEW YORK – Senk (5) zouti tounèf pou ede moun ki soud, moun ki mal pou tande oswa moun ki avèg epi ki sèvi pou Ajans Federal pou Jesyon Ijans bay repons pou katastwòf Ouragan Sandy. Nan sant sekou...
New York
12/13/2012
Èd Finansyè pou Katastwòf Disponib pou Sitwayen Ameriken, Resòtisan ki pa Sitwayen ak Etranje ki Kalifye
NEW YORK – Ajans Federal Jesyon Ijans lan angaje'l pou'l ede tout sivanvan katastwòf New York yo rekipere nan Siklòn Sandy, kit se sitwayen Ameriken, resòtisan ki pa sitwayen ak Etranje ki Kalifye....
New York
12/12/2012
NEW YORK – Jodi a, Ajans Federal pou Jesyon Ijans te anonse li bay prèske $4 milyon dola pou de (2) gouvènman lokal pou ede peye pou depans ki asosye avèk egzekisyon Pwogram Sheltering and Temporary...
New York
12/11/2012
NEW YORK – Moun ki viktim nan Ouragan Sandy gen jiska 6 p.m. vandredi 14 desanm pou ale nan Sant Sekou pou Katastwòf nan Meadowmere Park ki nan Konte Nassau. Sant lan nan 14 Meyer Ave., Lawrence,...
New York
12/07/2012
Kesyon ak Repons Konsènan Asistans FEMA pou Moun ki Pa Kalifye pou Asistans Anba Lwa sou Refòm Asistans Sosyal
K. Si mwen se yon imigran ki pa gen papye, èske mwen kalifye pou asistans pou bezwen ki asosye avèk Ouragan Sandy? Wi, ou ka kalifye nan anpil diferan pwogram ajans leta ak ajans lokal, ak ajans...
New York
12/04/2012
NEW YORK – Eta New York ak Ajans Federal pou Jesyon Ijans gen nouvo Sant Sekou pou Katastwòf nan konte Nassau ak Ulster pou ede moun ki viktim nan Ouragan Sandy. Men adrès yo ak orè sant sa yo:...
New York
12/03/2012
NEW YORK – Trèz (13) Sant Sekou pou Katastwòf chanje orè yo pandan y ap kontinye ede moun kin viktim nan Ouragan Sandy nan New York. Sant sekou yo se pwen inik pou viktim ouragan an ki kalifye pou...
New York
11/20/2012
NEW YORK — Depi Siklòn Sandy frape New York la, Ajans Federal Jesyon Ijans (Federal Emergency Management Agency) te apwouve plis pase $564 milyon dola pou ede moun ak fanmi rekipere yo apre katastwòf...
New York
11/20/2012
NEW YORK – Viktim Sandy nan Nouyòk te resevwa $564 milyon nan sibvansyon asistans federal pou ede yo ak dega tanpèt la te fè. Asistans la gen ladan $561 Milyon nan sibvansyon pou kay, ki gen yon...
New York
11/18/2012
NOUYÒK – Ajans Jesyon Ijans Federal la gen 30 Sant Retablisman Dezas pou ede viktim Siklòn Sandy yo. An plis, anviwon 1000 anplwaye relasyon kominote FEMA ap travay nan zòn ki te gen dega yo, kote y...
New York


text:
Pasaje nan semèn nan
-Di nou sou tèt ou ak karyè ou:
Mwen te fèt nan Albany, NY, e li te kòmanse planch sou vakans pou fanmi a pou Cape Cod ak Shore Jersey an, men pa t 'reyèlman pran nan l' ankò jouk k ap viv tou pre Lake Champlain nan Vermont, nan 1998. Li nan soouo anpil van 'kanpe ... ki sa yon kote ki dous!!
Gen kèk zanmi ak mwen te pran yon semèn vakans long Hatteras nan 2001, epi mwen pa janm gade dèyè. Mwen te resevwa yon djòb ki seurf ansèyman ete pandan jounen an, e li te fè pitza ak lave asyèt nan la Lisa chak swa. Mwen windsurfed nan-ant leson yo epi nan mitan lannwit apre restoran an fèmen. Sesyon yo minwi yo te toujou pi bon an!
Anvan mwen te konnen li, dis ane te ale nan, bagay sa yo te chanje nan, epi li te tan pran yon plonje nan mond lan biznis. Mwen (yon jan kanmenm) te resevwa yon prè kèk, maxed soti kat kredi mwen an, e li te kòmanse boutik anpil pwòp seurf mwen- Van-NC! Nou gen yon devan boutik gwo nan Avon ak yon biznis sou sit wèb trè solid, twò, ki kenbe m 'okipe anpil. Jete nan vag ma segondè se yon moso nan gato konpare ak reyalite yo nan kouri yon magazen! Men malgre tout nan ensiste yo ak enkyetid, Mwen santi mwen super chans gen yon biznis fanmi ti ak kliyan gwo, anplwaye kokenn, ak patnè endistri pasyone. Osi lwen ke mwen kapab di, seurf ap vivan ak byen, e jije pa kantite leson nou anseye, li nan tit nan yon direksyon ki gwo!
Anne madanm mwen ak mwen jis te gen ti bebe premye nou- Catherine se yon pake bèl nan 5 mwa kè kontan fin vye granmoun pou nou! Li pa te soti sou yon tablo jis ankò, men li menm, asire w fè sa ki renmen dlo a! Balanse travay, lavi fanmi, e li te tan jwe te yon defi reyèl. Erezman, ap resevwa nan dlo a isit la nan Hatteras se super fasil ak yon dwa vag gwo lòtbò lari a soti nan boutik la, ak seurf miltip lanse jis yon kèk minit desann wout la, Se konsa, mwen te toujou te kapab gen tan pwan yon sesyon isit la epi gen!
-Ki sa ki yo se kèk nan kote ki pi renmen ou a vwal:
Hatteras ofri li tout- dlo plat freèstil ak tach slalome, ak sou bò sou bò nan tach navige vag sou nenpòt ki jou yo bay yo, Se konsa, mwen pa janm te jere yo jwenn anwiye isit la. Tach pi renmen m 'sou zile a vwal vag se nan Cove la, men li sèlman vin bon nan gen yon fwa oswa de fwa nan yon ane, si nou ap gen chans. Sinon, sandbars yo ap toujou chanje, se konsa li kenbe nou sou zòtèy nou ap eseye jwenn tach yo bon. Rechèch la se yon pati nan eksperyans la, epi byen souvan li rekonpans ak konplètman vid, vag pafè. Jis ou ak zanmi ou!
-Si ou te kapab ale nenpòt kote nan mond la navige, kote ki ta dwe?
Mwen pa konnen, li nan yon mond gwo! Pacasmayo Perou se sonnen dwa trè bon sou kounye a!
-Ki moun k ap patwone ou?
Mwen pi lwen pase kont navige sou Gaastra, Tabou, Kenna, Dakine, ak NoLimitz Kovèti pou. Ekipman jodi a se tèlman bon- li nan vrèman etone!! Mwen bezwen bay Anne madanm mwen yon sèl rèl soti isit la, twò, pou l ap gade boutik la epi kite m 'ale jwe chak kounye a epi Lè sa a,!
-Ki sa ki enspirasyon ou?
Premye ak surtout, Fanmi m ak zanmi m yo se kèk moun trè awizom, ki fè m 'vle yo yon moun ki pi bon. Pou planch, te ekipaj lokal la nenpòt kote mwen janm pran batiman te toujou enspirasyon m ', kòm byen ke kèk nan ewo mwen araché l 'sou PWA la Tour. Li nan awizom ke tout moun se konsa aksesib ak itil, twò. Nou gen yon kominote gwo! Pou lòt moun kont moute te toujou yon kè kontan pou m ', twò- enèji nan sou dlo a se manifest ak depandans lè tout moun se nan yon santiman bon ak pouse tèt yo!!
-Ki sa ki se yon pati pi renmen ou sou concurrents nan AWT la?
Duno ankò! Mwen pral di nou nan kèk semèn. Mwen trè eksitan wè tout moun desann sou zile ti kras nou an, epi yo pa ka tann yo pataje yon vag ak tout moun sa yo kont ak talan!
-Ki sa ki bi ou genyen pou 2012?
Boukante!
-Mo gen anpil bon konprann?
Pote planch pi gwo ou yo pou kondisyon tipik nou Hatteras- limyè van andedan, makonnen ak anpil bagay nan aktyèl ka fè li trè difisil jwenn soti. Ou pral schlog isit la, menm lè li nan mouche 30.
Kategori: Hatteras Vag JAS, Pasaje nan semèn nan


text:
NOUYÒK – Rezon ki fè moun ki sinistre nan Nouyòk poutèt siklòn Sandy pa aplike pou yo fè prè a yon to enterè ki ba nan men Administrasyon Ti Antrepriz Lèzetazini (U.S. Small Business Administration), se menm rezon sa yo ki fè yo ta dwe aplike – nan dat limit 28 janvye oswa anvan dat sa a.
“Men, mwen pa kalifye epi mwen pagen biznis.”
Twaka nan lajan SBA prete poutèt ka dezas, se moun an patikilye ak plizyè fanmi ki prete yo, epi to enterè a ka trè ba, jiska 1.688 pousan, epi w ka gen jiska 30 lane pou remèt li. Prè yo fè bay mèt kay yo sèvi pou yo swa repare oswa ranplase kay yo ki te sibi domaj poutèt dezas la. Epitou lajan prè a pèmèt mèt kay ak lokatè peye pou ranplase bagay pèsonèl yo genyen ki te domaje nan dezas la.
“Mwen pa vle fè yon prè oubyen mwen pa ka kalifye pou yon prè.”
Se pa poutèt ou ranpli yon aplikasyon pou fè yon prè ki fè w oblije aksepte prè a, sepandan moun an patikilye ak fanmi ki enterese yo fèt pou yo ranpli aplikasyon prè SBA a kanmenm avan yo ka menm konsidere jwenn sibvansyon ak lòt pwogram FEMA. Pami pwogram sa yo, genyen asistans nan ka dezas pou peye pou depans medikal ak depans dantè, depans pou ranje machin, achte rad ak lòt atik pou kay. Lè w ranpli aplikasyon SBA a, sa pèmèt pwosesis onivo federal pou retablisman apre dezas la kontinye epi sa montre tou ou dispoze pou konsidere tout posibilite ki ka genyen.
“Se twòp traka pou ranpli yon aplikasyon.”
Ou pap menm pran 30 minit pou w ranpli yon aplikasyon. Epitou moun k ap aplike yo ka chita an tèt-a-tèt ak yon moun ki ka ede yo ranpli aplikasyon an nan nenpòt ki Sant Sekou akòz katastwòf oswa nan nenpòt sant retablisman biznis SBA. Yon ti fason senp, rapid, e ki disponib pou w ranpli aplikasyon an, se sou entènèt la, si w itilize aplikasyon pou prè elektwonik SBA a. Annik ale nan https://DisasterLoan.SBA.gov/ELA. Metsouli, ou ka resevwa dènye enfòmasyon sou aplikasyon w lan si w rele nan 800-659-2955 (800-877-8339 pou moun ki soud oswa bèbè).
“Men mwenmenm se nan lwaye mwen ye, mwen pa mèt kay.”
Moun ki nan lwaye ki bezwen repare oswa ranplase atik ki nesesè yo pèdi lè siklòn Sandy te pase ka jwenn èd nan men SBA. Moun ki nan lwaye yo ka kalifye pou prete lajan nan SBA pou yo remèt alalong, ak to enterè ki trè ba, pou yo repare oswa ranplase atik pèsonèl tankou rad, mèb, machin, oswa aparèy ki swa domaje oswa ki kraze nan dezas la.
“Mwen pral tann pou m resevwa lajan asirans la.”
Sivivan yo pa ta dwe tann yo resevwa lajan konpayi asirans yo anvan yo aplike pu yon prè asistans apre dezas nan men SBA. Si yon moun ki te afekte pa konnen ki kantite bagay yo pèdi ke konpayi asirans oswa lòt sous pwoteksyon pral kouvri yo, SBA ap konsidere prete lajan pou montan pèt total la jiska limit ki etabli a, pouvike moun k ap prete lajan an dakò pou l itilize lajan asirans la pou l bese oswa ranbouse lajan li prete nan SBA a.
“Mwen se mèt kay la men se pa domisil prive m.”
Si w gen yon kay epi w itilize l pou fè biznis nòmalman, tankou yon kay ou mete nan lwaye, gen posibilite pou kalifye antanke mèt biznis la. Sa nou konseye w se soumèt aplikasyon an epi kite SBA pran yon desizyon sou sa.
“Poukisa pou m ale foure tèt mwen nan SBA lè mwenmenm sou bò pa m mwen bezwen elve oswa fè kay mwen vin pi wo.”
Si yo apwouve aplikasyon pou prè poutèt dezas ke w soumèt la, gen posibilite pou jwenn lòt sous lajan pou kouvri depans renovasyon ki ka pwoteje kay ou kont lòt domaj alavni. Men kèk egzanp renovasyon: Ogmante nivo kay ou, bati miray pou kenbe kay la, bati mi pou bloke lanmè a, ponp vidanj, elatriye.
”Yo pat aksepte bay vwazen nou yo yon prè SBA byenke yo fè plis lajan pase nou.”
Pa fè erè elimine tèt ou. Chak sityasyon diferan epi si w santi w ka gen pwoblèm pou kalifye pou prè a, SBA ap antann li avèk ou. Pa bliye, si yon mèt kay oswa yon lokatè pa ka kalifye pou yon prè SBA, yo pral refere yo bay FEMA pou FEMA konsidere ba yo yon sibvansyon.
Gen reprezantan sèvis kliyan SBA ki disponib pou bay oswa aksepte aplikasyon pou prè poutèt dezas ak to enterè ki ba anpil, epi yo ka reponn kesyon nan tout sant sekou akòz katastwòf Leta Nouyòk/FEMA epi nan
sant retablisman biznis SBA. Pou ka jwenn sant retablisman biznis ki pi pre w la, annik ale nan www.sba.gov oswa rele nan 800-659-2955 (800-877-8339 pou moun ki soud oswa bèbè).
Pou ka jwenn sant sekou akòz katastwòf ki pi pre w la, gade nan sèvis ki lokalize sant sekou yo nan www.FEMA.gov/disaster-recovery-centers oswa itilize yon tablèt oubyen yon smartphone, pou ale nan m.fema.gov. Epitou ou ka voye yon mesaj tèks « DRC » ak kòd postal ou bay 43362 (4FEMA). Paregzanp, si w rete Staten Island, voye tèks: “DRC 10301.” Oswa rele nan 800-621-3362 ( 800-462-7585 pou moun ki soud oswa bèbè).
Moun k ap aplike yo ka aplike sou entènèt tou si yo itilize aplikasyon pou prè elektwonik la ki nan sitwèb SBA ki byen pwoteje nan https://DisasterLoan.SBA.gov/ELA. Pou ka jwenn plis enfòmasyon, annik rele sant sèvis kliyan dezas SBA nan nimewo gratis 800-659-2955 (800-877-8339 pou moun ki soud oswa bèbè). Epitou yo ka ede w si w voye yon emèl bay DisasterCustomerService@sba.gov oswa si w ale nan sitwèb www.sba.gov.
Pou jwenn plis enfòmasyon sou Siklòn Sandy nan Nouyòk ale sou Entènèt nan sitwèb ki nan lang kreyòl Ayisyen nan www.fema.gov/sandy-kreyolayisyen.


text:
ACCESS Florida Food, Medical Assistance and Cash
Pwogram Food For Florida
Ranplasman Benefis nan Pwogram Asistans Nitrisyon Siplemantè (SNAP)
Kay k ap resevwa benefis asistans manje kapab resevwa yon ranplasman benefis yo, pou valè manje yo achte avèk benefis yo a, si yon malè ki fèt nan kay la oswa yon katastwòf te detwi manje yo. Pami egzanp malè ki fèt nan kay oswa katastwòf, kapab genyen dife nan kay, pàn kouran elektrik nan yon katye akòz yon tanpèt pandan plis pase kat (4) èdtan, inondasyon, oswa siklòn. Kantite benefis ranplasman pou benefis yo pa kapab pi plis pase kantite benefis asistans manje a kay la t ap resevwa pou mwa katastwòf la. Pou kalifye pou ranplasman sa yo, kay la fèt pou rapòte pèt manje ki fèt la nan 10 jou ki vini apre pèt la, epitou kay la fèt pou bay Depatman an yon deklarasyon siyen ki montre valè manje ki detwi a. Depatman an fèt pou genyen prèv ki endike te genyen yon katastwòf.
Depatman an fèt pou mande apwobasyon federal espesyal pou kite kay la mande pou ranplasman yo pou plis pase dis (10) jou, oswa pou li bay ranplasman pou gwo gwoup kay. Anjeneral, Depatman an mande apwobasyon federal a lè genyen yon gwo katastwòf ki fèt tankou yon inondasyon oswa yon siklòn.
Kay yo Kapab Resevwa Benefis Pwogram Asistans Nitrisyon Siplemantè yo (SNAP) Byen Bonè
Nòmalman, benefis asistans manje disponib sou kat EBT moun k ap viv nan kay yo pandan premye 15 jou mwa a, selon nimewo dosye a. Sa ede boutik yo jere fason anpil moun ap achte manje chak jou epitou boutik yo ap konnen ki kantite manje pou yo mete disponib. Akòz katastwòf, Depatman an kapab pèmèt tout kay k ap resevwa benefis asistans manje resevwa tout benefis yo alafwa anvan benefis yo vin disponib nòmalman.
Kantite Maksimòm Benefis
Akòz katastwòf la, Depatman an kapab ogmante benefis asistans manje a pou kay k ap resevwa benefis regilye asistans manje, nan kantite maksimòm benefis yo pou kantite moun k ap viv nan kay la. Sa ap pèmèt moun k ap viv nan kay la ki nan pwogram regilye ak pwogram pou katastwòf jwenn menm kantite benefis asistans manje pandan mwa katastwòf la.
Pa Gen Règ pou Aplikasyon Sipò Timoun (CSE) oswa pou Pwogram Travay
Manje, TANF (Asistans Lajan Kach pou yon ti tan), oswa Medicaid, kapab pa bezwen kolabore avèk Aplikasyon Sipò Timoun (CSE) oswa yo kapab pa bezwen patisipe nan pwogram travay pou yo kapab kalifye. Depatman an kapab mete reta sou egzijans sa yo nan zòn kote genyen katastwòf la oswa toupatou nan eta a. Sa ap ede yo jwenn sèvis nan kay kote genyen pwoblèm transpò oswa fèmti biwo.
Sipoze yon moun te resevwa Asistans Piblik (Asistans Manje, Asistans Lajan Kach oswa Medicaid) nan Eta Florid epi moun sa a pa ta dwe resevwa asistans lan?
Èske ou panse yon moun te resevwa Asistans Piblik (Asistans Manje, Asistans Lajan Kach oswa Medicaid) nan Eta Florid epi moun sa a pa ta dwe resevwa asistans lan?


text:
Ale dirèkteman nan navigasyon Ale dirèkteman nan kontni Skip to navigation Skip to content
Ready se yon kanpay nasyonal reklam pou sèvis piblik (PSA) ki deziyen pou edike Ameriken yo epitou pou bay yo dwa pou prepare ak pou reponn nan ijans tankou katastwòf natirèl ak katastwòf moun lakòz. Objektif kanpay la se pou fè piblik la patisipe epi finalman ogmante nivo preparasyon debaz la toupatou nan peyi a. Ready mande tout moun pou yo fè twa (3) bagay kle sa yo: (1) jwenn yon twous pwovizyon pou ijans, (2) fè yon plan fanmi pou ijans, epi (3) chèche enfòmasyon sou diferan kalite ijans ki ta ka rive ak repons apwopriye pou yo.
Vle rive kontakte gouvènman leta ak gouvènman lokal ou pou wè kijan ou kapab prepare ou pou evènman k ap pase nan zòn ou?
Itilize meni ki anba la a oswa klike la a.


text:
La Mezon Blanch eseye kalme kritik k ap di Prezidan Obama pap soulve kesyon dwamoun yo pandan yon vizit li pral fè nan rejyon Sidès Azyatik la.
Lidè ameriken an pral kite Washington samdi 17 novanm 2012 la pou yon tounen ann Azi k ap mennen li nan peyi Kanbòdj, Taylann ak Bimani. Se premye deplasman Misye Obama aletranje depi li te ranpòte eleksyon madi 6 novanm nan ki ba yon 2èm manda.
Objektif toune sa a se pou Administrasyon Obama a montre enpòtans li bay rejyon Sidèz Azyatik la. Sepandan, kèk gwoup defans dwamoun pa dakò ak vizit prezidan an pral fè an Bimani an.
Pami gwoup sa yo genyen Human Rights Watch; youn nan responsab li yo, Matthew Smith, fè konnen Misye Obama ta dwe rete tann plis refòm fèt nan peyi a.
Matthew Smith di:
“Risk ki genyen si Prezidan Obama fè vizit la kounye a, sè ke prezans li sèlman pral pote yon sèten doz apwobasyon bay gouvènman ki an plas laba a; yon gouvènman ki kontinye vyole dwamoun e li fè sa yon fason ki grav anpil-anpil.
Bò kote pa l, konseye Sekirite Nasyonal La Mezon Blanch la, Tom Donilon, pale de etap Bimani nan vwayaj sa a, kote li di lidè ameriken an gen pou mete presyon sou Prezidan Thein Sein ak lòt ofisyèl nan gouvènman Biman an ki ta kapab ap ezite pou yo pouse pou pi devan ak pwogram refòm yo.
Konseye Danilon deklare:
“Vizit Prezidan an ap fè fwa sa a montre konviksyon li genyen deske se pi bon mwayen pou li ankouraje otorite yo nan Bimani pou yo poze plis aksyon. Gen plis travay toujou ki rete pou fèt, e nou pa pral rate okazyon sa a pou n ankouraje yo pouse pou pi devan."


text:
Vis Prezidan Edmonson selebre FANM nan yon gala prim anyèl
(L-R) Daniel Fils-Aime, Trezorye FANM-Fanm Ayisyen nan Miami, Inc.; Diane Landsberg,Vis Prezidan FANM, Inc.; Jack Lieberman, Manm Konsèy FANM, Inc.; Vis Prezidan Audrey M. Edmonson; Komisyonè Jean Monestime.
Vis Prezidan Audrey M. Edmonson ak Komisyonè Jean Monestime prezante yon pwoklamasyon bay Fanm Ayisyen Nan Miyami (FANM) nan Gala Prim òganizasyon an, ki te fèt jou samdi 10 mas 2012 nan Miami Marriott Biscayne Bay nan Miami. FANM sitiye nan kè Little Haiti epi li adrese pwoblèm ki afekte fanmi imigran Ayisyen yo nan Sid Florid. Òganizasyon an gen yon angajman depi 16 ane pou satisfè bezwen fanmi ak timoun ki gen revni fèb ak revni modere yo atravè konsèy, kontak kominotè, edikasyon aksè a swen, ak sèvis sipò.
(L-R) Marleine Bastien, Direktè Egzekitif FANM, Inc.; Vis Prezidan Edmonson; Marie Paul Woodson, Prezidan FANM, Inc.


text:
Nan Jakmèl, kidnapè libere yon timoun 3 zan enkoni te kidnape dimanch 18 novanm pase a, yon zak kriminèl ki te pwovoke kòlè popilasyon an --non timoun nan se Jorim Xiam Etienne. Avèk kri «aba ensekirite », pèp souvren te pran lari pandan plizyè jou pou mande otorite yo pran dispozisyon pou jwenn otaj la e konbat kriminalite kap monte nan vil la.
Nan nuit mèkredi 21 pou leve jedi 22 novanm 2012 la, kidnapè yo libere timoun nan. Yo t al depoze li bò lekòl Alcibiade Pomeyrac, nan zòn Nan Mandou, kote lapolis t al dekouvri li. Nouvèl yo fè konnen sanble viktim nan pa sibi okenn move zak, li jwe e souri ak jounalis yo pandan lapolis tap remèt li bay paran n ki te prezante sou plas byen bonè jedi.
Nouvo direktè Polis Depatmantal la, Frantz Elbé, fè konprann fanmi viktim nan ta peye yon ranson pou yo te kapab jwenn liberasyon ti Jorim. Antouka, papa ti pitit la di delege depatmantal la, Pierre Lafontant, kontribye 40 pou san nan lajan kidnapè yo te mande a.
Otorite yo fè yon rankont ak laprès nan jounen jedi 22 novanm nan pou yo bay plis detay sou negosyasyon ki te debouche sou liberasyon an. Imedyatman aprè laprès te bay nouvèl la nan Jakmèl, yon popilas te pran lari byen bonè nan matine jou jedi a, kote moun yo te rele « aba ensekirite ».
---------------------------------------------------------------------------------------
Yon lòt kote, Direktè PNH (Polis Nasyonal Dayiti), Godson Aurélus, bay Lavwadlamerik yon entèvyou kote li di lapolis mete men sou yon nèg otorite yo konsidere kòm yon “gwo, gwo kriminèl” ki mele nan preske tout krim enpòtan, takou kidnaping, ki fèt nan zòn metwopolitèn Pòtoprens la depi ane 2007. Misye se yon manm gang ki ta gen nan tèt li òmdafè Clifford Brant lapolis te arete, sa pa gen lontan, sou akizasyon deske li mele nan kidnaping.
Swadizan kriminèl la tonbe nan men otorite yo pandan li te nan zòn Malpasse, sou fwontyè Ayiti ak Repiblik Dominikèn. Daprè chèf polis la, si otorite yo poko bay laprès detay sou operasyon ki te debouche sou arestasyon sa a, se paske yo vle pran tan pou mennen yon entèwogatwa kòmilfo pou yo jwenn enfòmasyon nan men prevni an.
Direktè PNH la konfime nouvèl ki anonse liberasyon yon ti moun 3 zan ravisè te kidnape nan Jakmèl. Misye Aurélus konfime tou pou VOA pawòl ki di paran pitit la te oblije peye pou kidnapè yo te lage ti Jorim Etienne, paske yo te vle pwoteje lavi timoun nan. Otorite yo te ranfòse prezans polisye yo nan zòn Jakmèl e, daprè direktè Polis Nasyonal la, kidnapè yo pat gen lòt chwa ke libere otaj la.


text:
Nouvèl ki sòti nan Afrik di Sid fè konnen atlèt olenpik Oscar Pistorius --ki anba akizasyon deske li asasinen mennaj li, Reeva Steemkanp, yon mannken ki tap travay pou yon konpayi de mòd-- konparèt pou yon 2èm fwa nan yon tribinal.
Laprès rapòte misye Pistorius te tonbe kriye lè li antre nan tribinal la pou yon jijman ki kapte atansyon piblik sid-afriken an.
Daprè sa avoka akizasyon yo di, yo pral ensiste sou le fèt ke akize a, yon sitwayen sid-afriken 26 zan, komèt yon asasina premedite avèk lanmò mennaj la ke lapolis te jwenn san vi, lakay atlèt la, nan yon katye kote chak kay antoure ak gwo miray oubyen fildefè.
Lapolis te jwenn kadav viktim nan lakay Oscar Pistorius nan vil Pretoria, jedi 14 fevriye a, Jou Sen Valanten


text:
Egzamen bakaloreya ap dewoule anba gwo kout zam
madi 21 jen 2005
21/06/05 --- Egzamen bakaloreya premye pati yo demare jounen lendi 20 jen an nan peyi Dayiti. Pou pi piti, gen 126 mil kandida kap patisipe nan egzamen sa yo kap dire twa jou. Nan Pòtoprens, se anba gwo kout zam bandi, elèv yo pran lari pou al pase egzamen sila yo.
Bò kote responsab yo, gen dispozisyon ki pran pou evite kandida yo viktim anba men atoufè. Kèk lekòl tankou Lise Petyon, Ti Seminè Kolèj Sen Masyal ak lekòl ki chita kò yo nan katye bandi yo okipe pa sèvi pou syèj egzamen. Zotobre nan edikasyon nasyonal te pito chwazi Fakilte ki nan Inivèsite leta a yo, tankou Syans Zimèn, Dwa, Syans, elatriye pou fè sant egzamen.
Kèk kandida ki te pale ak AlterPresse fè konnen zak vyolans yo konsène yo anpil. Sependan, elèv sa yo di yo prè pou pase tèks egzamen yo ba yo a.
Granm maten nan lendi, nèg zam te gentan kreye panik nan zòn Avni Poupla. Yo tap tire tribò e babò, fè tout moun kouri, menm machann ki te gentan mete komès yo deyò. Chofè kap fè Nazon Pòs Machan te blije kase tèt tounen pou pat viktim anba men atoufè.
Egzamen pou klas reto yo, se twazyèm seri egzamen kap fèt pou ane lekòl 2004 ak 2005 lan. Semèn ki sot pase yo se te tou pa elèv sizyèm ak nevyèm ane fondamantal. Egzamen sa yo te fèt san vyolans. Sependan, atoufè yo te pwomèt yap okipe beton an pou egzamen reto ak filo. (21/06/05)


text:
Kreye Yon Twous
Kreye Yon Twous
Yon twous rezèv pou katastwòf se senpleman yon gwoup atik debaz moun lakay ou ka bezwen sizoka gen yon katastwòf.
Eseye byen rasanble atik pou mete nan twous ou anvan yon katastwòf. Ou ka gen pou deplase sanzatann, epi ou ka gen pou ale avèk atik enpòtan yo. Ou p ap gen tan pètèt pou chèche atik ou bezwen yo oswa pou achte yo.
Ou ka bezwen siviv poukont ou apre yon ijans. Sa vle di ou dwe gen manje, dlo ak lòt rezèvpa ou nan kantite ki ase pou dire omwen 72 èdtan. Ofisyèl ak travayè sekou zòn ou yo ap souplas apre yon katastwòf, men yo pa kapab ede tout moun imedyatman. Ou kapab jwenn èd nan kèk èdtan oswa ou ta ka rete tann plizyè jou pou jwenn èd la.
Answit, sèvis debaz tankou kouran elektrik, gaz, dlo, tretman egou ak telefòn ka sispann pandan plizyè jou oswa menm pandan yon semèn, oswa pandan plis tan. Twous rezèv ou ta dwe gen ladan atik pou ede ou debouye ou pandan pàn sa yo.


text:
Men sa le monde antye tap tann
Wyclef qui sot nan Fugee.
Jeremie! Ayiti! Potoprens! Flatbush!
Sout fiere d'etre Haitien mache
Jaspora n'pa respecte Jaspora (4 fois= 4 times)
Depui mwen piti, mwen te kite Ayiti
Gen sa ki al Brooklyn, gen sa ki al Miami
Poukisa Jamayken toujou di se Jamayken?
Men Ayitien, p di li se Ayitien
Poukisa ou p di non se Samyl?
Poukisa sa ou p di'w ave Israel?
Poukisa ca chak swe ou ap domi a Jezabl?
Ou p di fanm ayisyen oh ke yo bl?
Fanm nou bel
Mwen respecte nou tankou
mwen respekte zanj Gabriyl
Men ng dyaspora vle mennen nou nan hotel
Tombe parle anglais, vire "playboy channel"
Yo pa respecte Israel.
Jaspora n' pa respecte Jaspora
Si c'est Jaspora li ye map voye' l'Americaine
Jaspora n'a pas respecte Jaspora
Si c'est Jaspora liee asw a nap dezame'l
Jaspora ha ha , oh la men
Mape pran li jete il prizon
Map f'l konnen kiles ki Tousen
Map f'l konnen kiles ki Desalin
Apre sa nous mt lage'l voyel back Brooklyn
Pou la'l jwenn manman'n kap fe manje nan kwizin
Mannan'n gade li di ti gason ou chanje
Li di mwen chanje paske se Ayitien mwen ye
Yo te ban mwen yon leson, yo te mete'm nan prison
Mwen w dyaspora fi, dyaspora gason
Gen sa ki pap toune ape domi a pwason
Yo pedi konesans kankou yo ft san relijyon
Dyaspora n'pa respekte dyaspora
Si se dyaspora ou ye mape voye'w bay reken
Dyaspora n'pa respekte dyaspora
Si se dyaspora ou ye asw a nap dezame'w
Le Potoprens pa respecte Jaspora
Ng Flatbush pa respecte Jaspora
Ng Canada pa respecte Jaspora
Ng Miami pa respecte Jaspora
Depui mwen piti, mwen te kite Ayiti
Gen sa ki al Brooklyn, gen sa ki al Miami
Poukisa Jamayken toujou di se Jamayken?
Men Ayitien pe di li se Ayitien
Pouki sa ou pe di non se Samul?
Pouki sa ou pe di'w avec Israel?
Pouki sa chak swe ou ap domi a JeZabl?
Ou p di fanm ayisyen oh ke yo bl?
Fanm nou bel
Mwen respecte nou tankou
mwen respecte zanj gabriyl
Men ng dyaspora vle mennen noun nan hotl
Tombe pale anglais, vire "playboy channel"
Yo n'pa respecte Israel
Jaspora n'pa respecte Jaspora
Si se Jaspora ou ye mape voyo'w bay reken
Jaspora n'a pas respecte Jaspora
Si se dyaspora ou ye asw a nap dezame'w
Pa Kayos pa respekte dyaspora
Papa Djoume pa respekte dyaspora
Refugees pa respekte dyaspora
Ng Florida pa respekte dyaspora
Malfini bagay yo pral fini mal,
sou'w desrespecte natif natal
Malfini bagay yo pral fini mal
Desrespecte ayisyen ou pral kout fistibal
Jaspora n'pa respecte Jaspora
Si se Jaspora ou ye mape voy o bay reken
Jaspora n'pa respecte Jaspora
Si se Jaspora ou ye asw a nap dezame'w


text:
Vis Prezidan Edmonson selebre anivèsè atis lokal nan atelye Wynwood
Vis Prezidan Audrey M. Edmonson ak Eleazar Delgado.
Vis Prezidan Audrey M. Edmonson ede atis Eleazar Delgado selebre premye anivèsè li nan Wynwood jou 12 me 2012 nan atelye li, 2703 NW 2nd Avenue, nan Miami. Vis Prezidan an prezante atis Venezwelyen an ak yon pwoklamasyon, epitou li te la nan ouvèti atelye li-a an 2011 pou akeyi li nan katye lèza Wynwood ki chita nan Distrik 3. Lane pase, Delgado elaji koleksyon enspire Miami li-a "Behind the Lights Collection" pou gen ladan li pyès twa-dimansyon, bwat ekleraj limyè ak objè da pou abiye.
(Foto pa Marta Martinez-Alemán/Konte Miami-Dade)
(Foto pa Marta Martinez-Alemán/Konte Miami-Dade)


text:
Raben Akiba
« eboch »
Raben Akiva (ou Raben Akiba) se yon pèsonnay jwif pannan dezyèm syèk la. Li fèt nan Palestin pannan premye syèk la. Li ekri yon liv sou kreyasyon an epi yon gwo pati Mishna a, yon koleksyon tradisyon antik. Se papa Kabal la.
Akiba se yon otorite sou tradisyon juif yo e lwa oral la. Li koumanse klasifye divès tradisyon oral yo ann òd. Li etabli fondasyon pou kontwovès mishnayik, kote de ou plis saj, oswa ekòl, debat entèpretasyon biblik la oswa fiksayon règ halakha (nòmatif) yo.
Li se yon gwo lidè politik opoze kont pouvwa woman an. Li alye ak Bar-Kokhba, moun ki dirije yon revòlt juif kont Women yo. Women yo arete Akiba paske li kontinye ansenyen Tora a epi fòme nouvo raben yo -- de krim Women yo te entèdi sou lapenndemò. Women yo dekoupe li, toujo vivan. Li mò lè li di dènye mo nan premye fraz nan Chema Israel (pwofesyon fwa juif la) an lane 135. Dapre Talmoud la, li mò a laj 120 an.
Fraz atribye nan bouch Akiba a[edite | modifier le wikitexte]
"Si ti gout sa a kapab fè twou nan pyè a, ki sa m genyen nan kè m, nan lachè m, nan san m? Se posib ansèyman ki nan Tora a kapab antre tou?"
"Yon rena wè yon pwason ki eseye echape nan file pechè yo. Rena a di l: 'Pwason, zanmi mwen, ou pa vle viv sou latè fèm avèk mwen?' Pwason reponn: 'Rena, moun di ou anpil saj, men ou sòt pami tout zannimo yo. Si se difisil pou m viv nan dlo a (alegori pou Tora a), nan eleman natirèl mwen, ki sa ou panse si m ta viv sou latè a?"
"Pannan tout lavi a, mwen mande m sa vle di vèse: 'Ou a renmen Bondye avèk tout zam la.' Mwen di m: 'Kilè m pral kontre yon sitirasyon lè m ta renmen Bondye avèk tout zam la?' Kounye a, lè m te jwenn sitirasyon an [lè li preske mouri], m pa pral renmen Bondye ditou?"
Leson sòti nan Akiba[edite | modifier le wikitexte]
- "Ou pral renmen vwazen ou tankou ou menm. Se yon gwo règ nan Tora a."
- "Yon etranje mande a Raben Akiba: 'Ki moun kreye monn nan?'
'Bondye kreye monn nan,' reponn Raben Akiba.
'Pwouve!'
'Vini wè m demen,' reponn Raben Akiba.
Etranje a vini jou apre. Raben Akiba mande:
'Ki sa ou genyen?'
'Yon kap, ou pa ka wè l?'
'Ki moun fè l?'
'Tiseran, evidaman.'
'M pa kwè ou, pwouve!' di Raben Akiba
'Kouman? Ou pa wè se tiseran an ki fè vètman sa a?'
'Kidonk, pou kisa ou mande m pou m pwouve Bondye kreye monn nan? Ou pa wè se Granmèt la kreye l?"


text:
Vis Prezidan Edmonson patisipe nan selebrasyon anyèl Defile Jou Wa
Vis Prezidan Audrey M. Edmonson (mitan) ak Avoka Defans Piblik Carlos Martinez (agòch).
(Foto pa Ryan Holloway/Konte Miami-Dade)
Vis Prezidan Audrey M. Edmonson rejwenn Avoka Defans Piblik Carlos Martinez nan selebrasyon anyèl Defile Jou Twa Wa a jou dimanch 15 janvye 2012. Defile a, ki te fèt sou Calle Ocho sòti 4èm Aveni rive 22èm Aveni, selebre Wa Maj biblik yo, oswa Saj yo, ki te vwayaje sòti Bètleyèm pou prezante kado bay Ti Jezi. Rezidan yo aliyen lari yo nan Calle Ocho pou wè pèsonalite lokal yo, lidè kominotè yo, Maskòt yo ak bann mache yo.
Tradisyonèlman, anpil kilti Amerik Latin selebre Jou Twa Wa le 6 janvye, pou komemore vizit Twa Saj yo.


text:
Sali! Papye sa a ou kenbe nan men w se kòmansman yon seri etid biblik ki baze sou ti bwochi a ki rele, Sèt “K” Istwa yo. Fòk ou gentan genyen youn nan ti liv sa yo pou w kapab fè etid sa a. Nou pral gade ti bwochi sa a ansanm pou n wè si nou kapab konprann plis konsènan bi lavi a e plan Bondye a pou nou. Nan etid sa a w’ap jwenn li ba w yon ti pòsyon pou w li nan ti bwochi a, e apre sa pral gen plizyè kesyon konsènan sa ou te li. Kesyon sa yo se pa yon seri kesyon, “vre oubyen fo,” men kalite kesyon nou pral poze yo se kesyon kote w’ap ekri sa ou panse dapre sa ou te li nan liv la. Si ou se yon kretyen deja, enben, nou swete etid sa yo va ede ou nan lavi kretyen ou a. Si ou poko fè chwa pou w swiv Jezi Kris, nou swete etid sa yo va rann li trè klè, ke Bondye te kreye w, Li vle genyen yon relasyon avèk ou, e se Li menm sèl ki merite tout glwa.
Kòmanse li nan premye paj la rive nan finisman seksyon Kreyasyon an (kanpe avan ou pran seksyon Koripsyon an).
Reflechi byen sou sa ou te li avan ou reponn kesyon yo.
Si ou gen yon bagay ou pa konprann, oubyen si ou gen yon kesyon ou ta renmen poze pou w jwenn yon repons, ou mèt ekri l sou liy ki anba yo e lè nou korije leson an n’ap tou ekri yon repons pou ou.
Toujou sonje pou w bay vèse Biblik pou repons ou yo. Si ou bay yon repons, pa bliye mete referans Bib la ki sipote sa ou te ekri.
Mwen swete ou te byen konprann leson pase a paske li se yon leson ki trè enpotan nan lavi sa a. Fòk nou konprann kibò nou te soti avan nou kapab rekonèt poukisa Bondye pi enpotan pase tout lòt bagay nan lavi nou. Kòm se Li menm ki te kreye nou se Li menm tou ki gen dwa kenbe premye plas nan lavi nou. Nan leson sa a nou pral wè kisa ki te pase bon kreyasyon an. Kreyasyon an se te yon kreyasyon pafè. Pa gen anyen ki te mal nan kreyasyon an. Jan mond la ye jodi a se pa konsa Bondye te vle l. Nou pral pale sou kisa ki fè mond la te kowonpi e sou poukisa li konsa jounen jodi a. Fè anpil atansyon pandan w’ap fè lekti nan ti bwochi a pou w kapab konprann e reponn kesyon yo byen.
Kòmanse li nan paj 6 rive nan paj 10 (seksyon sa a rele Koripsyon).
Reflechi byen sou sa ou te li avan ou reponn kesyon yo.
Si ou ta gen yon lòt kesyon oubyen yon bagay ou ta renmen ajoute sou leson an ou ka ekri l la.
Nan dènye leson an, nou te aprann kijan mond pafè a te kowonpi. Se te desizyon lòm pou yo fè chemen pa yo a ki te fè tout bagay pafè yo te kowonpi. Eske lòm te repanti yo pou sa? Se kesyon sa nou pral gade nan leson sa a. Nou pral aprann si lòm te konsyan pou jan yo te kowonpi mond la oubyen si se konsa nou toujou aji. Adan e Ev te fè yon aksyon kote anpil moun ka panse aksyon sa a se te yon bon aksyon. Yo te manje nan yon pyebwa ki te rele “Konesans Byen e Mal.” Eske sa se pa’t yon bon bagay? Paske avan sa yo pa’t konnen sa ki te bon ak sa ki mal. Eske sa pa t’ap ede desandan yo pou yo fè yon pi bon chwa? Si lòm te konnen sa ki bon ak sa ki mal eske yo pa t’ap deside pou yo fè sa ki bon? Se kesyon sa yo nou pral reponn avèk twazyèm leson sa a!
Kòmanse li nan paj 11 li jiskaske paj 15. Seksyon sa a pale sou Katastwòf la.
Reflechi byen sou sa ou te li avan ou reponn kesyon yo.
Nan 3 leson ki sòt pase yo nou gentan aprann anpil bagay konsènan istwa mond la e lavi nou. Nan kòmansman Bondye te kreye Adan e Ev pafè. Sa vle di te gen 2 moun sèlman sou fas tè a. Men nou te aprann 2 moun sa yo te peche e te rebele kont Bondye. Se sa ki fè Bondye te oblije voye yon gwo Delij ki te detwi tout moun sou tè a eksepte Noe e fanmi li. Alò mond la te gen yon sèl fanmi ankò. Enben kijan nou vin gen yon gwo varyasyon ant moun yo jounen jodi a? Se kesyon sa a nou pral pale nan leson sa a? Lè ou fini ak leson sa a mwen panse w’ap konprann poukisa genyen gwo diferans ant moun k’ap viv sou tè a kounyeya. Fè anpil atansyon pou w ka konprann repons la atravè leson sa a.
Kòmanse li nan paj 16, ou mèt kanpe lè ou rive nan finisman paj 19.
Reflechi byen sou sa ou te li avan ou reponn kesyon yo.
Pa bliye pou w toujou ekri referans Biblik yo pou repons ou bay yo.
Bib la bay Jezi yon lòt non, Bib la rele L “Kris” tou. Mo “Kris” la se yon mo Grèk ki vle di “konsakre.” Li vle di Mesi a, “Kris” se yon lòt non pou Jezi. Bondye te konsakre “Kris” pou L te fè yon travay espesyal. A menm tan te gen yon lòt non ki te eksplike travay sa a. Dapre I Korent chapit 15 nou aprann “Kris” se te yon dezyèm Adan. Seksyon sa a pral eksplike nou pi byen poukisa yo rele Jezi “dènye Adan an.” Swiv byen pou wè si ou kapab konprann sa paske pa gen anyen ki pi enpotan pase sa nan tout mond la.
Kòmanse li nan paj 20 e li jiskaske ou fin li paj 23.
Reflechi byen sou sa ou te li avan ou reponn kesyon yo.
Eske Bondye gentan pale nan kè w atravè etid sa yo? Seksyon sa a se yon seksyon ki pi pèsonèl pase tout lòt seksyon yo. Nou gentan aprann konsènan premye e dènye Adan yo e nou te aprann kijan aksyon premye Adan yo te kondane nou tout. Nan seksyon sa a nou pral wè kijan dènye Adan te fè yon travay ki te san parèy. Travay sa a te fèt sou yon kwa e se sa nou pral gade nan etid sa a. Eske w’ap dakò pou w swiv travay premye Adan an? Oubyen eske w’ap deside pou w swiv Dènye Adan an? Toulede Adan sa yo mennen nan yon destinasyon etènèl, ki destinasyon w’ap chwazi?
Kòmanse lekti seksyon sa a nan paj 24. W’ap fin li nan finisman paj 27.
Reflechi byen sou sa ou te li avan ou reponn kesyon yo.
Nou rive nan dènye leson an. Leson sa a pral pale sou sa k’ap vin an dènye. Nou gentan aprann anpil bagay sou sa ki te fèt nan tan pase men kounyeya nou pral pale plis sou sa k’ap vini tan fiti a. Bondye te fè yon premye tè ki te pafè, e Li te kreye lòm pou mete ladan l. Lòm yo te pafè, tout bagay nèt te pafè, menm bèt yo! Alò kijan sa va ye pou sa k’ap vini? Eske tout moun nèt pral jwi yon lavi ki pafè? Eske tout moun pral soufri pou letènite? Kijan Bondye pral deside bagay sa yo? Eske nou konnen kijan Li pral fè desizyon sa a? Nou swete w’ap fè atansyon pandan w’ap swiv leson sa a pou w kapab twouve tout repons yo nèt. Non sèlman Bondye pral fè bagay sa yo men Li vle nou konnen sa k’ap vini. Se pou rezon sa a Li te bay nou Pawòl Li. Se lè nou li Bib la e lè nou kwè sa li di nou kapab konnen tout bagay sa yo.
Kòmanse li nan paj 28 e kòm sa se dènye leson an ou mèt rive nan finisman bwochi a.
Reflechi byen sou sa ou te li avan ou reponn kesyon yo.
Nou swete tout kesyon sa yo ki te gen nan etid la te ede ou reflechi pi byen sou ti bwochi Sèt “K” Istwa yo. Nou swete etid sa a te ede ou konprann istwa mond la pi byen paske tout sa ki gen nan Bib la te ekri pou, “anseye moun, pou fè moun obsèvasyon, pou korije moun, pou edike moun nan sa ki jis” (2 Timote 3.16). Bib la se Pawòl Bondye tout bon vre e nou dwe li l pou n kapab mennen yon lavi k’ap fè Bondye plezi. Dapre Ebre 4.12 e 13, “Pawòl Bondye a vivan, li aktif. E li pi file pase tout epe 2 bò. Li koupe jis li rive separe nanm ak lespri jwenti zo ak mwèl. E li sonde santiman ak lide ki nan kè moun. Pa gen anyen nan kreyasyon an ki kache devan li. Men, tout bagay aklè, yo tou louvri devan je sila n’ap gen pou nou rann kont lan.” Alò se pou n kite Pawòl Bondye a (ki se Bib la) sonde nou nan tout sa n’ap fè. Se pou n chache gen yon relasyon avèk Kreyatè a paske se poutèt sa menm Li te voye pitit Li a mouri pou nou. Nou swete etid sa a va ede ou gen yon vre relasyon ak Bondye paske sa se pi gwo bi ki gen nan lavi. Tout glwa pou Bondye!
Please help us provide more material in Haitian Creole.
Visit our English website.


text:
l'Ambassade du Haïti en Brasilia
Commentaires au sujet de cette l'Ambassade
Certidao por favso
Sil vou plait nap soufri pou certidao nou paka jwenn li sa ap bay yon kris paske apil haitien ap doufri de sa
bonjou ou bonswa mwen voye kouche sitidon mwen depi mwa desanm 2014 mw poko janm resevral tapri relem nan nimewo sa pou nou dim sa kap pase kife mw poko ka resevral 4898193401 e mwen genyen 3ans au bresil non mwen poko janm ka soti pou residans tandike moun ki gen 6 mwa non yo ap soti pou residans
bONJOU MESYE ANBASAD ,SE YON PLEZI POU MWEN PASKE OU AP RANN SEVIS TOUT IMIGRAN AYISYEN(N)PLIS EFIKAS CHAK JOU.NOU VOYE YON GWO KOUT CHAPO POU OU .AK PATISIPASYON OU NAN DEMACH POU NOU TE KAPAB JWENN REZIDANS,PASKE SA PWAL REDYI ANPIL VWAYAJ ILEGAL TRAFIK MOUN NAN PWAL DIMINYE,KESYON MWEN AN KONBYE DE JOU DOKIMAN SETIDAO LAN DIRE POU YON MOUN JWENN LI KOTE PA OU.SI PA GEN PROBLEM? MESI POU PASYAN S OU .NAP ESPERE VOYE DOKIMAN PA NOU NAN YON FASON POU KAPAB JWENN LI PASKE NOU GEN POU N ALE NAN DAT 12 JANVYE TOUT BAGAY FI N PRE.SE AK POTOKOL NOU TAP ALE IMEDYAT NOM PA M NAN SOTI EBYEN YO PAP RENOUVLE POTOKOL MWEN ANKO,MESI
Paulinia - SP 16 nov 2015
Bonjou m felisitew pou bon travay ke wap fe nan kominot ayisyen .
Donk m ekriw jis pou w banm enfomasyon konsenan dokiman kew te fem baw adres la .
M pa ka pran apel kote map travay ekrim sou email saa svp gesner charles73@yahoo.fr
Ma résidence vient de liberer on demande à tous haïtiens qui ont leurs noms affichés ce document***declaraçao de que não foi processado criminalmenteno pais origzm.envoyez moi les documents requis juste pour pouvoir obtenir ce document avant 3 mois.mon imel est belfleurvoltaire@gmail.com
Salut, map viv brezil . Mwen marye ,mwen gen ton sel pitit ak madanm mwen. Madanm mwen ayiti ak pitit la. Mwen ta renmen konnen sa poum fè poum rantre madanm mwen ak pitit mwen stp.
Bonjour mwn ap viv république dominicaine mwn gen 13, ans la mwn bezwen yon visa Brasill stp kijan pou m fe stp réponse mwn genyen pasport .tlfn mwn se 50934755960/Albertomeyes26@gmail.com mwn se Moun ocap haïtien
Alo bonjour!nou kapab korije gmail la pou mwen silvouple se ELINERLINDISCAT43@gmail.com map tann repons nou merci davans
Ambassade d'Haiti au Bresil bonjour! mwen salye nou nan non bonbye ki gen tout pouvwa a.rezon ki pemet mwen ekri nou mwen gen yon paspo ki fini mwen bezwen renouvle li pagen kontak mwen roule poum jwenn bon repons eske nou pakapab ede mwen silvouple,mwen rete nan JOINVILLE SANTA CATARINA ADRES RUA PORTO RICO N'371 casa 2 BARRIO FLORESTA EMAIL.ELINER LINDISCAT@gmail.com oke merci pou repon nou numero telefone mwen se 4796024412
Écrivez un commentaire ici
Nous vous invitons à partager vos expériences avec l'Ambassade de Haïti — obtenant des visas et d'autres services, localisant le bâtiment, etc.
Ce site web n'est pas fourni par la l'Ambassade et vos commentaires ne pourraient pas être vus par son personnel. Veuillez noter que ce n'est pas un forum pour la large discussion au sujet de la politique extérieure du Haïti, et de telles matières seront supprimées.


text:
Chèchè yo fè konnen yo dekouvri fason parazit ki bay malarya a repwodui andedan kò moun lè moustik anofèl pike yo e transmèt yo parazit la. Dapre chèchè yo chak fwa yon moustik Anofèl ki pote jèm malaria a pike yon moun, li lage anviwon 1 milye ze andedann. Se Ze sa yo ki repwodui nan selil globul wouj yo selon Doron Greenbaum, yon pwofesè Famasi nan Inivèsite Pensilvani. Selon ekspè a chak ze parazit yo kapab repwodui ant 24 a 32 parazit nan yon espas 2 jou.
Greenbaum ansanm ak kòlèg li yo di parazit yo sèvi ak yon seri pwoteyin pou yo repwodui. Apre parazit yo fin minen selil yo, parazit tou nèf yo travèse muray selilè yo pou retounen nan sikilasyon san an pou enfekte nouvo tisu sangen. Apre yon periòd ant youn ak 2 semèn ke parazit yo pran pou yo kouve e kale, yo bay viktim nan yon fyèv frison ki kapab menm touye l.
Dekouvèt wout pwoteyin nan swiv andedan globil wouj yo ede ekspè yo jwenn yon nouvo medikaman oral ki rele sotrastaurin pou trete enfeksyon mòtèl la. Jèm malaria-a, P falciparum, vize yon anzim patikilye ki rele PKC, e P falcifarum nan melanje ak PKC a pou febli chèn pwoteyin nan jiskaske li febli selil yo tou e detwi yo. Men sotrastaurin nan bloke aksyon ki ta kapab genyen ant P falciparum ak PKC a.
Dapre pwofesè Greenbaum, parazit yo pa kapab repwodui si pa gen aksyon ant P falciparum nan ak PKC a. Parazit yo kòmanse mouri nan yon espas 2zè.
Chèchè yo, ke Greenbaum ap dirije, deja teste medikaman an pou wè efè l lap genyen sou pasyan ki resevwa yon ògan. Tès ki fèt nan laboratwa montre medikaman an redui seryezman kantite jèm malarya P falciparum nan sourit yo.


text:
By Rev. Father Jean Gabriel Charles, Parochial Vicar in July 2012 at St. Matthew’s Parish, Dorchester, MA. This post is in Haitian Creole.
“Lè w gen anpil richès enpi ou gen kouraj vire je gade sila yo ki pa gen anyen menm nan pou lonje yon men sekourab ba yo, sa vle di: nan kè w, ou gen anpil renmen.
Si w pa gen richès enpi ou gen kouraj pataje lepe ke w genyen avèk lòt yo, ou deja chita sou tab Bondye nan Wayom syèl la.
Jezi di nou, jijman syèl la ap pote sou fason ou te pataje sa w genyen avèk frè w. “Mwen te grangou, ou te ban m manje.” Elize, nèg pa Bondye a, montre nou sa yo rele: gade je ouvè sou nesesite lòt yo. Lè w bay pòv, Bondye miltipliye sa w bay la san (100) fwa pi plis. Ak 20 pen lòj, yo nouri yon bann moun ki te grangou. Se sèlman ak 5 pen lòj e 2 ti pwason Jezi te rasazye yon foul moun grangou t ap touye nan dezè a. Bondye sèvi avèk lepe nou genyen e ke nou asèpte pataje ak lòt yo, pou l miltipliye pen bay moun ki nan bezwen. Èske se paske peyi Etazini kwè anpil nan levanjil ki fè yo renmèt nan ennkòmtaks yon bon pati nan lajan yo bay nan lacharite? Antouka, lè w lonje men pou sekouri yon lòt ki nan bezwen, non sèlman ou resevwa favè ak benediksyon Bondye: “Menm si se yon vè dlo ou bay, sa p ap rete san rekonpans.”; men sa w bay bay la, retounen vin jwenn ou e Bondye miltipliye l pou moun ki resevwa l la. Bondye gen yon pwen fèb pou tout moun ki nan bezwen. Kè sansib li pou yo pa gen limit. E sa, se denpi toutan.
Nan liv Legzòd: “Mwen wè mizè pèp mwen an, mwen tande tout rèl l ap pouse, mwen deside pote l sekou… Moyiz, ale!…” Devan yon foul moun ki grangou, Jezi rele: “ Mwen santi kè m ap rache…” Apre sa, li di: “Ala chans pou moun ki pòv…” Ou byen: “Mwen te grangou, nou te banm manje…” Se nan pòt kè kretyen vivan Bondye ap frappe toutan dekwa pou y al pote sekou bay moun ki nan sitiyasyon difisil. Tout moun k ap batay pou amelyore kondisyon lavi kretyen vivan sou tè a, se moun Bondye voye. Ke yo kwè, ke yo pa kwè nan Bondye, rekonpans yo ap gran nan sèl la.
E ou menm, sa w ap tann ankò?
Louvri je w sou nesesite lòt yo enpi lonje men ba yo, se mwayen ki pi asire pou rive nan Wayom syèl la.
—
Tèm Senmenn nan: LOUVRI JE SOU NESESITE LÒT YO! – 28 Jiyè 2012 par le Revérend Père Jean-Gabriel Charles, Vicaire de la Paroise de Saint Matthieu, Dorchester, Boston
—
St. Angela’s/St. Matthew’s Parish Family web and social sites are entirely designed, developed and maintained with Father Joy by Gaspard Lafalaise, Jr. and the Parish Volunteers. Church volunteers do not seek recognition but they deserve it. To encourage their Ministry, and free offerings of their time, talents and services to the Church; join them in
“ Honor the LORD with your wealth, with first fruits of all your produce. ”   Proverbs 3v9
by making a voluntary One-Time online financial Offertory of any amount to the Church.
Click on the ‘ParishPay’ banner below or on the top right sidebar to begin.
In advance, Thank You!
And, may God richly bless you, your family and your business!
Gaspard Lafalaise

—